Αρχική > ΕΓΓΡΑΦΟ 172, ΜΠΑΙΝΟΝΤΑΣ ΣΤΗΝ ΙΕΡΟΥΣΑΛΗΜ\nΜΠΑΙΝΟΝΤΑΣ ΣΤΗΝ ΙΕΡΟΥΣΑΛΗΜ\n(1878.1) 172:0.1 Ο Ιησούς και οι απόστολοί του έφτασαν στην Βηθανία, λίγο μετά τις τέσσερις την Παρασκευή το απόγευμα, στις 31 Μαρτίου, το 30 μ.Χ. . Ο Λάζαρος, οι αδερφές του, και οι φίλοι τους περίμεναν¨ και εφόσον τόσοι άνθρωποι ερχόντουσαν κάθε μέρα με τον Λάζαρο για την ανάστασή του, ο Ιησούς πληροφορήθηκε ότι είχε κανονιστεί να μείνει με έναν πιστό γείτονα, κάποιον Σίμωνα, τον ηγετικό κάτοικο του μικρού χωριού μετά τον θάνατο του πατέρα του Λαζάρου.\n(1878.2) 172:0.2 Εκείνο το βράδυ, ο Ιησούς δέχτηκε πολλούς επισκέπτες, και οι κοινοί άνθρωποι της Βηθανίας και της Βηθφαγής έκαναν ότι μπορούσαν για να τον κάνουν να αισθάνεται ευπρόσδεκτος. Αν και πολλοί νόμιζαν ότι ο Ιησούς πήγαινε τώρα στην Ιερουσαλήμ, περιφρονώντας την καταδίκη του σε θάνατο από τους Σανχρεντίν, για να ανακηρυχθεί βασιλέας των Ιουδαίων, η οικογένεια της Βηθανίας—ο Λάζαρος, η Μάρθα, και η Μαρία—συνειδητοποίησαν περισσότερο ότι ο Κύριος δεν ήταν τέτοιου είδους βασιλιάς¨ προαισθανόντουσαν αμυδρά ότι αυτή μπορεί να ήταν η τελευταία του επίσκεψη στην Βηθανία και στην Ιερουσαλήμ.\n(1878.3) 172:0.3 Οι αρχιερείς πληροφορήθηκαν ότι ο Ιησούς βρισκόταν στην Βηθανία, αλλά θεώρησαν καλύτερο να μην επιχειρήσουν να τον συλλάβουν ανάμεσα στους φίλους του¨ αποφάσισαν να περιμένουν να έρθει στην Ιερουσαλήμ. Ο Ιησούς τα γνώριζε όλα αυτά, αλλά είχε μια μεγαλειώδη ηρεμία¨ οι φίλοι του ποτέ δεν τον είχαν δει τόσο ατάραχο και πρόσχαρο¨ ακόμα και οι απόστολοί του τα είχαν χαμένα που δεν τον ένοιαζε καθόλου που οι Σανχρεντίν είχαν ζητήσει από όλο τον Εβραϊκό κόσμο να τον παραδώσει στα χέρια τους. Όταν κοιμόταν ο Κύριος εκείνη την νύχτα, οι απόστολοι τον φύλαγαν ανά δύο, και πολλοί από αυτούς ήταν ζωσμένοι με τα σπαθιά τους. Νωρίς το επόμενο πρωί ξύπνησαν από τους εκατοντάδες προσκυνητών που βγήκαν από την Ιερουσαλήμ, παρότι ήταν Σάββατο, να δουν τον Ιησού και τον Λάζαρο, τον οποίον είχε αναστήσει από τους νεκρούς.\n1. ΣΑΒΒΑΤΟ ΣΤΗΝ ΒΗΘΑΝΙΑ\n(1878.4) 172:1.1 Οι προσκυνητές έξω από την Ιουδαία, αλλά και οι Ιουδαϊκές αρχές, όλοι ρωτούσαν: «Τι νομίζετε; θα έρθει ο Ιησούς στην γιορτή;» Έτσι λοιπόν, όταν οι άνθρωποι άκουσαν ότι ο Ιησούς βρισκόταν στην Βηθανία, χάρηκαν, αλλά οι αρχιερείς και οι Φαρισαίοι απόρησαν κάπως. Χάρηκαν που θα τον είχαν στην δικαιοδοσία τους, αλλά ενοχλήθηκαν κάπως, και απόρησαν από την τόλμη του¨ θυμόντουσαν ότι στην προηγούμενη επίσκεψή του στην Βηθανία, ο Λάζαρος είχα αναστηθεί από τους νεκρούς, και ο Λάζαρος γινόταν μεγάλο πρόβλημα για τους εχθρούς του Ιησού.\n(1878.5) 172:1.2 Έξι μέρες πριν το Πάσχα, το βράδυ μετά το Σάββατο , όλη η Βηθανία και η Βηθφαγία μαζεύτηκαν για να εορτάσουν την άφιξη του Ιησού σε ένα δημόσιο συμπόσιο στο σπίτι του Σίμωνα. Αυτό το γεύμα ήταν προς τιμήν και του Ιησού και του Λάζαρου¨ προσφερόταν περιφρονώντας τους Σανχρεντίν. Η Μάρθα διεύθυνε το σερβίρισμα του φαγητού¨ η αδερφή της η Μαρία ήταν ανάμεσα στις γυναίκες θεατές αφού σύμφωνα με το έθιμο των Εβραίων δεν επιτρεπόταν σε μια γυναίκα να κάθεται σε ένα δημόσιο συμπόσιο. Οι πράκτορες των Σανχρεντίν ήταν παρόντες, αλλά φοβόντουσαν να συλλάβουν τον Ιησού ανάμεσα στους φίκους του.\n(1879.1) 172:1.3 Ο Ιησούς μίλησε με τον Σίμωνα για τον παλαιό Ιωσουά, του οποίου το όνομα είχε πάρει, και εξιστόρησε πως ο Ιωσουά και οι Ισραηλίτες είχαν φτάσει στην Ιερουσαλήμ μέσα από την Ιεριχώ. Σχολιάζοντας τον θρύλο για την πτώση των τειχών της Ιεριχούς, ο Ιησούς είπε: «Δεν ασχολούμαι με τέτοιους τείχους από τούβλα και πέτρα¨ αλλά θα έκανα τα τείχη της προκατάληψης, του φαρισαϊσμού, και του μίσους κομμάτια ενώπιον του κηρύγματος της αγάπης του Πατέρα για όλους τους ανθρώπους.»\n(1879.2) 172:1.4 Το συμπόσιο συνεχίστηκε με πολύ εύθυμο και φυσιολογικό τρόπο εκτός από το ότι οι απόστολοι ήταν ασυνήθιστα σοβαροί. Ο Ιησούς ήταν ιδιαίτερα εύθυμος και έπαιζε με τα παιδιά μέχρι την στιγμή που πήγε στο τραπέζι.\n(1879.3) 172:1.5 Τίποτα ασυνήθιστο δεν συνέβη μέχρι σχεδόν στο τέλος της εορτής όταν η Μαρία η αδερφή του Λαζάρου προχώρησε μπροστά μέσα από τις γυναίκες θεατές και, πηγαίνοντας εκεί που καθόταν ο Ιησούς σαν καλεσμένος επί των τιμών, άνοιξε ένα μεγάλο αλαβάστρινο μπουκάλι με ένα πολύ σπάνιο και ακριβό άρωμα¨ αφού άλειψε το κεφάλι του Κυρίου, άρχισε να το ρίχνει στα πόδια του και λύνοντας τα μαλλιά της, του σκούπισε με αυτά τα πόδια του. Όλο το σπίτι γέμισε με το μυρωδιά του μύρου, και όλοι οι παρόντες παραξενεύτηκαν με αυτό που έκανε η Μαρία. Ο Λάζαρος δεν είπε τίποτα, αλλά όταν μερικοί άνθρωποι μουρμούριζαν, δείχνοντας αγανάκτηση που χρησιμοποιήθηκε έτσι ένα τόσο ακριβό μύρο, ο Ιούδας ο Ισκαριώτης πήγε εκεί που καθόταν ο Ανδρέας και είπε: «Γιατί αυτό το άρωμα δεν πουλήθηκε και τα χρήματα να δοθούν για να τραφούν οι φτωχοί; Θα έπρεπε να μιλήσεις στον Κύριο για να κατακρίνει μια τέτοια σπατάλη.»\n(1879.4) 172:1.6 Ο Ιησούς, γνωρίζοντας τι σκεφτόντουσαν και ακούγοντας τι έλεγαν, έβαλε το χέρι του στο κεφάλι της Μαρίας όπως αυτή ήταν γονατισμένη δίπλα του και, με μια καλοσυνάτη έκφραση στο πρόσωπό του, είπε: «Αφήστε την ήσυχη, όλοι σας. Γιατί την ενοχλείτε γι αυτό, αφού βλέπετε ότι έχει κάνει κάτι καλό μέσα από την καρδιά της; Σε σας που μουρμουράτε και λετε ότι αυτό το μύρο θα έπρεπε να πουληθεί και τα χρήματα να δοθούν στους φτωχούς, αφήστε με να σας πω ότι τους φτωχούς θα τους έχετε πάντα δίπλα σας, και έτσι θα μπορείτε να τους προσφέρετε όποια στιγμή θεωρείτε σωστή¨ αλλά εγώ δεν θα βρίσκομαι πάντα μαζί σας¨ σύντομα θα πάω στον Πατέρα μου. Αυτή η γυναίκα έχει από καιρό κρατήσει αυτό το μύρο για το σώμα μου στην ταφή μου, και τώρα που της φάνηκε καλό να με χρίσει με αυτό πριν τον θάνατό μου που πλησιάζει, δεν πρέπει να της αρνηθούμε αυτή την ικανοποίηση. Κάνοντας αυτό, η Μαρία έχει αποδειχτεί καλύτερή σας γιατί με αυτή της την πράξη αποδεικνύει την πίστη της σε όσα είπα για τον θάνατό μου και την ανάληψή μου στον Πατέρα μου στον ουρανό. Αυτή η γυναίκα θα επικριθεί γι αυτό που έκανε αυτή τη νύχτα¨ μάλλον σας λέγω ότι στα χρόνια που θα έρθουν, όπου κηρυχτεί αυτό το ευαγγέλιο σε όλο τον κόσμο, η μνήμη της θα τιμηθεί γι αυτό που έκανε.»\n(1879.5) 172:1.7 Ήταν εξαιτίας αυτής της επίπληξης, που την πήρε και σαν προσωπική του αποδοκιμασία, που ο Ιούδας ο Ισκαριώτης πήρε την τελική απόφαση να πάρει εκδίκηση για τα πληγωμένα του αισθήματα. Πολλές φορές είχε τέτοιες ιδέες υποσυνείδητα, αλλά τώρα τόλμησε να κάνει αυτές τις πονηρές σκέψεις στον ανοιχτό και συνειδητό νου του. Και πολλοί άλλοι τον ενθάρρυναν σε αυτή του την στάση εφόσον το κόστος αυτού του μύρου ήταν ένα ποσό ίσο με τα κέρδη ενός ανθρώπου σε έναν ολόκληρο χρόνο—αρκετά για να παρέχουν ψωμί σε πέντε χιλιάδες άτομα. Αλλά η Μαρία αγαπούσε τον Ιησού¨ είχε φυλάξει αυτό το πολύτιμο μύρο για να αλείψει το σώμα του Κυρίου στον θάνατό του, γιατί είχε πιστέψει στα λόγια του όταν τους είχε προειδοποιήσει ότι πρέπει να πεθάνει, και δεν θα της απαγόρευε κανένας να αλλάξει γνώμη και να επιλέξει να χρησιμοποιήσει την δωρεά της στον Κύριο όσο ήταν ακόμα ζωντανός.\n(1879.6) 172:1.8 Και ο Λάζαρος και η Μάρθα ήξεραν ότι η Μαρία είχε από καιρό μαζέψει τα χρήματα για να αγοράσει αυτό το σπάνιο μύρο, και με όλη τους την καρδιά ενέκριναν την πράξη της αυτή, αφού η καρδιά της επιθυμούσε κάτι τέτοιο, και ήταν εύποροι και μπορούσαν να αντέξουν οικονομικά μια τέτοια προσφορά.\n(1880.1) 172:1.9 Όταν οι αρχιερείς άκουσαν γι αυτό το γεύμα στην Βηθανία με τον Ιησού και τον Λάζαρο, άρχισαν να κάνουν διαβουλεύσεις μεταξύ τους για το τι να κάνουν με τον Λάζαρο. Και τελικά αποφάσισαν ότι και ο Λάζαρος έπρεπε να πεθάνει. Κατέληξαν ότι θα ήταν ανώφελο να θανατώσουν τον Ιησού και να άφηναν τον Λάζαρο, τον οποίο αυτός είχε αναστήσει από τον θάνατο, να ζει.\n2. ΚΥΡΙΑΚΗ ΠΡΩΙ ΜΕ ΤΟΥΣ ΑΠΟΣΤΟΛΟΥΣ\n(1880.2) 172:2.1 Εκείνο το Κυριακάτικο πρωινό, στον όμορφο κήπο του Σίμωνα, ο Κύριος κάλεσε τους δώδεκα απόστολους κοντά του και τους έδωσε τις τελευταίες οδηγίες πριν την είσοδο στην Ιερουσαλήμ. Τους είπε ότι πιθανόν να έδινε πολλές ομιλίες και να δίδασκε πολλά μαθήματα πριν επέστρεφε στον Πατέρα του αλλά συμβούλεψε τους αποστόλους να αποφύγουν να κάνουν δημόσιο έργο πριν την διαμονή τους στην Ιερουσαλήμ για το Πάσχα. Τους ζήτησε να μείνουν κοντά του και να «παρατηρούν και να προσεύχονται». Ο Ιησούς γνώριζε ,ότι ακόμα και τότε, πολλοί από τους αποστόλους του και από τους άμεσους οπαδούς του είχαν επάνω τους κρυμμένα σπαθιά, αλλά δεν ανάφερε τίποτα γι αυτό.\n(1880.3) 172:2.2 Οι οδηγίες εκείνου του πρωινού περιλάμβαναν μια σύντομη ανασκόπηση του έργου τους από την ημέρα της χειροτονίας τους κοντά στην Καπερναούμ, μέχρι εκείνη την μέρα που ετοιμαζόντουσαν να μπουν στην Ιερουσαλήμ. Οι απόστολοι άκουγαν σιωπηλά¨ δεν έκαναν καμία ερώτηση.\n(1880.4) 172:2.3 Νωρίς εκείνο το πρωί ο Δαβίδ του Ζεβεδαίου είχε παραδώσει στον Ιούδα τα έσοδα από την πώληση του εξοπλισμού του καταυλισμού της Πέλλας, και ο Ιούδας με την σειρά του, παράδωσε το μεγαλύτερο μέρος των χρημάτων αυτών στα χέρια του Σίμωνα, του οικοδεσπότη τους, για να τα φυλάξει για τις κρίσιμες καταστάσεις της εισόδου τους στην Ιερουσαλήμ.\n(1880.5) 172:2.4 Μετά την συνδιάσκεψη με τους αποστόλους του ο Ιησούς κουβέντιασε με τον Λάζαρο και τον καθοδήγησε να αποφύγει να θυσιάσει την ζωή του στην εκδικητικότητα των Σανχεντρίν. Και υπακούοντας αυτή την συμβουλή, ο Λάζαρος διέφυγε στην Φιλαδέλφεια όταν οι Σανχεντρίν έστειλαν ανθρώπους να τον συλλάβουν.\n(1880.6) 172:2.5 Κατά κάποιο τρόπο, όλοι οι οπαδοί του Ιησού διαισθανόντουσαν την επικείμενη κρίση, αλλά δεν μπορούσαν να την συνειδητοποιήσουν εντελώς, εξαιτίας της ασυνήθιστης ευθυμίας και εξαιρετικά καλής διάθεσης του Κυρίου.\n3. ΤΟ ΞΕΚΙΝΗΜΑ ΓΙΑ ΤΗΝ ΙΕΡΟΥΣΑΛΗΜ\n(1880.7) 172:3.1 Η Βηθανία απείχε περίπου δύο μίλια από τον ναό, και ήταν μία και μισή εκείνο το απόγευμα της Κυριακής όταν ο Ιησούς ετοιμάστηκε να ξεκινήσει για την Ιερουσαλήμ. Αγαπούσε βαθιά την Βηθανία και τους απλούς ανθρώπους της. Η Ναζαρέτ, η Καπερναούμ, και η Ιερουσαλήμ τον είχαν απορρίψει, αλλά η Βηθανία τον είχε δεχτεί και είχε πιστέψει σε αυτόν. Ήταν σε αυτό το μικρό χωριό, όπου σχεδόν κάθε άνδρας, γυναίκα, και παιδί ήταν πιστοί, που διάλεξε να εκτελέσει το σημαντικότερο έργο του στην γη, την ανάσταση του Λαζάρου. Δεν ανάστησε τον Λάζαρο για να πιστέψουν οι χωρικοί, αλά επειδή ήδη πίστευαν.\n(1880.8) 172:3.2 Όλο το πρωί ο Ιησούς σκεφτόταν αυτή την είσοδό του στην Ιερουσαλήμ. Μέχρι εκείνη την στιγμή πάντα προσπαθούσε να αποφύγει οποιαδήποτε αναφορά του πλήθους σε αυτόν ως Μεσσία, αλλά τώρα ήταν διαφορετικά¨ πλησίαζε προς το τέλος της επίγειας καριέρας του, ο θάνατος του είχε αποφασιστεί από τους Σανχεντρίν, και δεν θα έβλαπτε αν άφηνε τους μαθητές του να εκφράσουν ελεύθερα τα αισθήματά τους, αφού είχε αποφασίσει να κάνει μια επίσημη και δημόσια είσοδο στην πόλη.\n(1881.1) 172:3.3 Ο Ιησούς δεν αποφάσισε να κάνει αυτή την δημόσια είσοδο στην Ιερουσαλήμ σαν ένα τελευταίο κάλεσμα για την λαϊκή εύνοια ή σαν μια τελευταία προσπάθεια για απόκτηση δύναμης. Ούτε το έκανε για να ικανοποιήσει τους ανθρώπινους πόθους των μαθητών του και των αποστόλων του. Ο Ιησούς δεν είχε καθόλου τις ψευδαισθήσεις ενός φαντασιόπληκτου ονειροπόλου¨ γνώριζε καλά ποια θα ήταν η έκβαση αυτής της επίσκεψης.\n(1881.2) 172:3.4 Έχοντας αποφασίσει να κάνει δημόσια είσοδο στην Ιερουσαλήμ , ο Κύριος ήρθε αντιμέτωπος με την αναγκαιότητα της επιλογής μιας κατάλληλης μεθόδου που θα εκτελούσε αυτό το επιχείρημα. Ο Ιησούς σκέφτηκε εκ νέου τις πολλές και αντιφατικές αποκαλούμενες Μεσσιανικές προφητείες, αλλά φαινόταν να υπάρχει μόνο μία που ήταν κατάλληλη για να την ακολουθήσει. Οι πιο πολλές από αυτές τις προφητικές ρήσεις απεικόνιζαν έναν βασιλέα, τον γιο και διάδοχο του Δαβίδ, έναν γενναίο και επιθετικό εγκόσμιο απελευθερωτή όλου του Ισραήλ από τον ζυγό κάθε ξένης κυριαρχίας. Αλλά υπήρχε μια Γραφή που είχε κάποτε συσχετιστεί με τον Μεσσία από εκείνους που είχαν μια πιο πνευματική αντίληψη της αποστολής του, που ο Ιησούς θεώρησε ότι θα μπορούσε να χρησιμοποιήσει με συνέπεια σαν οδηγό στην επικείμενη είσοδό του στην Ιερουσαλήμ. Αυτή η Γραφή ήταν του Ζαχαρία, και έλεγε: «Μεγάλη χαρά σε σένα, Ω κόρη της Σιών¨ φώναξε, Ω κόρη της Ιερουσαλήμ. Κοίτα, έρχεται ο βασιλέας σου. Είναι δίκαιος και φέρει την σωτηρία. Έρχεται σαν ο πιο ταπεινός, πάνω σε ένα γάιδαρο, πάνω σε ένα πουλάρι, το πουλάρι ενός γαϊδάρου.»\n(1881.3) 172:3.5 Ένας πολεμιστής βασιλέας πάντα έμπαινε σε μια πόλη ιππεύοντας σε ένα άλογο¨ ένας βασιλέας σε ειρηνική και φιλική αποστολή πάντα έμπαινε ιππεύοντας ένα γαϊδούρι. Ο Ιησούς δεν ήθελε να εισέλθει στην Ιερουσαλήμ σαν ένας άνδρας πάνω σε ένα άλογο, αλλά ήταν πρόθυμος να εισέλθει ειρηνικά και με καλή θέληση σαν ο Υιός του Ανθρώπου πάνω σε ένα γαϊδούρι.\n(1881.4) 172:3.6 Ο Ιησούς πολύ καιρό προσπαθούσε με την άμεση διδασκαλία του να πείσει τους αποστόλους του και τους μαθητές του ότι το βασίλειό του δεν ήταν σε αυτόν τον κόσμο, ότι ήταν ζήτημα εντελώς πνευματικό¨ αλλά δεν πέτυχε σε αυτή του την προσπάθεια. Τώρα, αυτό που είχε αποτύχει να κάνει με την απλή και προσωπική διδασκαλία, θα επιχειρούσε να το πετύχει με μια συμβολική πράξη. Έτσι, αμέσως μετά το μεσημεριανό γεύμα, ο Ιησούς κάλεσε τον Πέτρο και τον Ιωάννη, και αφού τους έδωσε την εντολή να πάνε στην Βηθφαγία, ένα γειτονικό χωριό λίγο έξω από τον κύριο δρόμο και μικρή Αόστας βορειοδυτικά της Βηθανίας, είπε ακόμα: «Πηγαίνετε στην Βηθφαγία, και όταν φτάσετε στην διασταύρωση των δρόμων, θα βρείτε το πουλάρι ενός γαϊδουριού δεμένο εκεί. Λύστε το πουλάρι και πάρτε το μαζί σας. Αν κανένας σας ρωτήσει γιατί το κάνετε αυτό, απλά πείτε, «Ο Κύριος το χρειάζεται»». Και όταν οι δύο απόστολοι πήγαν στην Βηθφαγία όπως τους είπε ο Κύριος, βρήκαν το πουλάρι δεμένο κοντά στην μητέρα του σε ένα ανοιχτό δρόμο και κοντά σε ένα σπίτι στην γωνία. Όταν ο Πέτρος άρχισε να λύνει το πουλάρι, ο ιδιοκτήτης ήρθε και τους ρώτησε γιατί το έκαναν αυτό, και όταν ο Πέτρος του απάντησε όπως του είχε πει ο Ιησούς, ο άνδρας είπε: «Αν ο Κύριός σας είναι ο Ιησούς από την Γαλιλαία, ας πάρει το πουλάρι.» Και έτσι επέστρεψαν φέρνοντας το πουλάρι μαζί τους.\n(1881.5) 172:3.7 Μέχρι εκείνη την στιγμή αρκετές εκατοντάδες προσκυνητές είχαν συγκεντρωθεί κοντά στον Ιησού και τους αποστόλους του. Μέχρι το μεσημέρι οι επισκέπτες που περνούσαν από εκεί πηγαίνοντας για το Πάσχα έμειναν και αυτοί. Εν τω μεταξύ, ο Δαβίδ του Ζεβεδαίου και μερικοί από τους προηγούμενους αγγελιαφόρους του πήραν την πρωτοβουλία να πάνε πρώτοι στην Ιερουσαλήμ, όπου διέδωσαν τα νέα στα πλήθη των επισκεπτών προσκυνητών γύρω από τον ναό, ότι ο Ιησούς της Ναζαρέτ θα έκανε πανηγυρική είσοδο στην πόλη. Έτσι, πολλές χιλιάδες από εκείνους τους επισκέπτες μαζεύτηκαν για να χαιρετήσουν αυτόν τον πολυσυζητημένο προφήτη και θαυματοποιό, που πολλοί πίστευαν ότι είναι ο Μεσσίας. Αυτό το πλήθος. Βγαίνοντας από την Ιερουσαλήμ, συνάντησε τον Ιησού και το πλήθος που έμπαινε στην πόλη μόλις πέρασαν από το όρος των Ελαιών και είχαν αρχίσει την κάθοδό τους προς την πόλη.\n(1882.1) 172:3.8 Όταν η πομπή ξεκίνησε από την Βηθανία, υπήρχε μεγάλος ενθουσιασμός στο εορταστικό πλήθος των μαθητών, πιστών, και επισκεπτών προσκυνητών, που πολλοί προερχόντουσαν από την Γαλιλαία σαι την Περέα. Λίγο πριν ξεκινήσουν, οι δώδεκα γυναίκες του αρχικού γυναικείου σώματος, συνοδευόμενες από μερικούς από τους συνεργάτες τους, έφτασαν σε εκείνο το μέρος και προστέθηκαν στην κανονική πομπή που κινιόταν χαρωπά προς την πόλη.\n(1882.2) 172:3.9 Πριν ξεκινήσουν, οι δίδυμοι Αλφαίοι έβαλαν τους μανδύες τους πάνω στον γάιδαρο και τον κράτησαν για να ανέβει και ο Κύριος. Καθώς η πομπή πήγαινε προς την κορυφή του όρους των Ελαιών, το πανηγυρικό πλήθος πέταξε τους μανδύες του στο έδαφος και έφεραν κλαδιά από τα κοντινά δέντρα για να φτιάξουν ένα τιμητικό χαλί για το γαϊδούρι που μετέφερε τον βασιλικό Υιό, τον αναμενόμενο Μεσσία. Όταν το χαρούμενο πλήθος πλησίαζε προς την Ιερουσαλήμ, άρχισαν να τραγουδούν, ή μάλλον να φωνάζουν όλοι μαζί, «Ωσαννά εις τον υιό του Δαβίδ¨ ευλογημένος ο ερχόμενος εν ονόματι Κυρίου. Ωσαννά εν τοις υψίστοις. Ευλογημένη η βασιλεία των ουρανών.»\n(1882.3) 172:3.10 Ο Ιησούς ήταν ξένοιαστος και χαρούμενος όσο πήγαιναν μέχρι που έφτασαν στην κορυφή του Όρους των Ελαιών, από όπου η πόλη και οι πύργοι του ναού φαινόντουσαν καλά¨ εκεί ο Κύριος σταμάτησε την πομπή, και μεγάλη σιωπή επικράτησε όταν τον είδαν να κλαιει. Και κοιτάζοντας το τεράστιο πλήθος που ερχόταν από την πόλη για να τον υποδεχτεί, ο Κύριος, πολύ συγκινημένος και με τρεμάμενη φωνή, είπε: «Ω Ιερουσαλήμ, αν μόνο ήξερες, τώρα, τι μπορούσες να έχεις απλόχερα, όλα όσα θα σου έφερναν ειρήνη! Αλλά τώρα αυτές οι χαρές θα κρυφτούν από τα μάτια σου. Πρόκειται να απορρίψεις τον Υιό της Ειρήνης και να γυρίσεις την πλάτη σου στο ευαγγέλιο της σωτηρίας. Σύντομα θα έρθουν οι μέρες που οι εχθροί σου θα κτίσουν χαρακώματα γύρω σου και θα σε πολιορκήσουν από όλες τις πλευρές¨ θα σε καταστρέψουν ολοκληρωτικά, και δεν θα μείνει ούτε ένας λίθος πάνω στον άλλο. Και όλα αυτά θα σου συμβούν επειδή δεν γνώρισες την στιγμή της θείας επίσκεψης. Πρόκειται να απορρίψεις το δώρο του Θεού, και όλοι οι άνθρωποι θα απορρίψουν εσένα.»\n(1882.4) 172:3.11 Όταν τέλειωσε τα λόγια του, άρχισαν να κατεβαίνουν από το όρος των Ελαιών και σύντομα ενώθηκαν με το πλήθος των επισκεπτών που είχαν έρθει από την Ιερουσαλήμ ανεμίζοντας κλαδιά από φοίνικα, φωνάζοντας ωσαννά, και εκφράζοντας με όλους τους τρόπους την χαρά και την αδερφοσύνη τους. Ο Κύριος δεν είχε κανονίσει να βγει αυτό το πλήθος από την Ιερουσαλήμ να τον συναντήσει¨ αυτό ήταν έργο άλλων. Ποτέ δεν προσχεδίασε τίποτα δραματικό.\n(1882.5) 172:3.12 Μαζί με το πλήθος που είχε ξεχυθεί να καλωσορίσει τον Κύριο, ήρθαν επίσης και πολλοί από τους Φαρισαίους και τους άλλους εχθρούς του. Είχαν τόσο ταραχτεί από αυτό το ξαφνικό και απρόσμενο ξέσπασμα της λαϊκής αναγνώρισης προς τον Ιησού, που φοβόντουσαν να τον συλλάβουν μήπως προκαλέσουν με αυτή τους την πράξη λαϊκή εξέγερση. Φοβόντουσαν πολύ την στάση του μεγάλου πλήθους των επισκεπτών, που είχαν ακούσει πολλά για τον Ιησού, και που, πολλοί από αυτούς, τον πίστευαν.\n(1882.6) 172:3.13 Όσο πλησίαζαν την Ιερουσαλήμ, το πλήθος γινόταν όλο και πιο εκδηλωτικό, τόσο που κάποιος από τουςΦαρισαίους πήγε κοντά στον Ιησού και του είπε: «Δάσκαλε, μάλωσε τους μαθητές σου και πες τους να συμπεριφέρονται πιο κόσμια.» Ο Ιησούς απάντησε: «Καλά κάνουν αυτά τα παιδιά και καλωσορίζουν τον Υιό της Ειρήνης, τον οποίο οι αρχιερείς έχουν απορρίψει. Θα ήταν ανώφελο να τους σταματήσουμε εκτός και αν αναφωνήσουν οι πέτρες που βρίσκονται δίπλα στον δρόμο.»\n(1882.7) 172:3.14 Οι Φαρισαίοι έσπευσαν στην κεφαλή της πορείας να ξανασυναντήσουν τους Σανχεντρίν, που συνεδρίαζαν στον ναό, και ανάφεραν στους συνεργάτες τους: «Ακούστε, όλα όσα κάνουμε είναι ανώφελα¨ αυτός ο Γαλιλαίος μας έχει νικήσει. Οι άνθρωποι έχουν ξετρελαθεί μαζί του¨ αν δεν σταματήσουμε αυτούς τους αδαείς, όλος ο κόσμος θα το ακολουθήσει.»\n(1883.1) 172:3.15 Στην πραγματικότητα δεν υπήρχε βαθιά σημασία σε αυτή την επιφανειακή και αυθόρμητη εκδήλωση του λαϊκού ενθουσιασμού. Αυτή η υποδοχή, αν και ήταν χαρούμενη και ειλικρινής, δεν αποτελούσε εγγύηση για πραγματική και βαθιά εδραιωμένη πίστη στις καρδιές αυτού του πανηγυρικού πλήθους. Το ίδιο αυτό πλήθος ήταν το ίδιο πρόθυμο να απαρνηθεί γρήγορα τον Ιησού αργότερα εκείνη την εβδομάδα όταν οι Σανχεντρίν αποφάσισαν να ακολουθήσουν σθεναρή στάση εναντίον του, και όταν απογοητεύτηκαν χάνοντας τις ψευδαισθήσεις τους—όταν συνειδητοποίησαν ότι ο Ιησούς δεν επρόκειτο να ιδρύσει το βασίλειο που προσδοκούσαν και λαχταρούσαν τόσο πολύ από παλιά.\n(1883.2) 172:3.16 Αλλά όλη η πόλη ήταν τόσο πολύ ξεσηκωμένη, τόσο που όλοι ρωτούσαν, «Ποιος είναι αυτός ο άνθρωπος;» Και το πλήθος απαντούσε, «Αυτός είναι ο προφήτης της Γαλιλαίας, ο Ιησούς από την Ναζαρέτ.»\n4. ΠΕΡΠΑΤΩΝΤΑΣ ΣΤΟΝ ΝΑΟ\n(1883.3) 172:4.1 Ενώ οι Αλφαίοι δίδυμοι επέστρεφαν το γαϊδούρι στον ιδιοκτήτη του, ο Ιησούς και δέκα απόστολοι απομακρύνθηκαν από τους άμεσους συνεργάτες τους και έκαναν βόλτες στον ναό, και έβλεπαν τις ετοιμασίες για το Πάσχα. Οι Σανχεντρίν δεν έκαναν καμία προσπάθεια να βλάψουν τον Ιησού γιατί φοβόντουσαν πολύ τον λαό, και εξάλλου, αυτός ήταν ένας από τους λόγους που ο Ιησούς επέτρεψε στο πλήθος να τον επευφημήσει. Οι απόστολοι λίγο καταλάβαιναν ότι αυτή ήταν ο μόνος αποτελεσματικός ανθρώπινος τρόπος να εμποδιστεί η άμεση σύλληψη του Ιησού μόλις έμπαινε στην πόλη. Ο Κύριος επιθυμούσε να δώσει στους κατοίκους της Ιερουσαλήμ, ανώτερους και κατώτερους, καθώς και στις χιλιάδες επισκέπτες του Πάσχα, αυτή την μοναδική και τελευταία ευκαιρία να ακούσουν το ευαγγέλιο και να δεχτούν, αν το θελήσουν, τον Υιό της Ειρήνης.\n(1883.4) 172:4.2 Και τώρα, όσο πλησίαζε το βράδυ και το πλήθος πήγε προς αναζήτηση τροφής, ο Ιησούς και οι άμεσοι οπαδοί του έμειναν μόνοι. Τι παράξενη μέρα που ήταν κι αυτή! Οι απόστολοι ήταν σκεπτικοί, αλλά σιωπηλοί. Ποτέ ξανά στα χρόνια της σχέσης τους με τον Ιησού, δεν είχαν δει μια τέτοια μέρα. Για ένα λεπτό κάθισαν δίπλα στο ταμείο, και έβλεπαν τους ανθρώπους να ρίχνουν την συνεισφορά τους: οι πλούσιοι έβαζαν πολλά στο κουτί και όλοι έδιναν κάτι σύμφωνα με την οικονομική τους δυνατότητα. Στο τέλος ήρθε μια φτωχή χήρα, ντυμένη πολύ φτωχικά, και την είδαν που έριξε δύο οβολούς (μικρά χάλκινα νομίσματα). Και τότε είπε ο Ιησούς, στρέφοντας την προσοχή των αποστόλων στην χήρα: «Να θυμάστε καλά αυτό που είδατε. Αυτή η φτωχή χήρα προσέφερε περισσότερα από όλους τους άλλους , γιατί όλοι αυτοί οι άλλοι, έριξαν κάτι λίγο από το περίσσευμά τους, αλλά αυτή η φτωχή γυναίκα, παρόλο που στερείται, έδωσε όλα όσα είχε, ακόμα και την ζωή της.»\n(1883.5) 172:4.3 Όσο προχωρούσε το βράδυ, περπατούσαν στις αυλές του ναού σιωπηλά, και αφού ο Ιησούς έκανε άλλη μια ανασκόπηση σε αυτά τα γνώριμα μέρη, και ξαναθυμήθηκε τα συναισθήματα προηγούμενων επισκέψεων, χωρίς να εξαιρέσει τις πιο παλιές, είπε, «Ας πάμε στην Βηθανία να αναπαυτούμε.» Ο Ιησούς, με τον Πέτρο και τον Ιωάννη, πήγαν στο σπίτι του Σίμωνα, ενώ οι άλλοι απόστολοι έμειναν σε φίλους τους στην Βηθανία και την Βηθφαγή.\n5. Η ΨΥΧΟΛΟΓΙΚΗ ΚΑΤΑΣΤΑΣΗ ΤΩΝ ΑΠΟΣΤΟΛΩΝ\n(1883.6) 172:5.1 Εκείνη την Κυριακή το βράδυ όταν γύριζαν στην Βηθανία, ο Ιησούς περπατούσε μπροστά από τους αποστόλους. Δεν αντάλλαξαν ούτε μια λέξη μέχρι που χωρίστηκαν αφού έφτασαν στο σπίτι του Σίμωνα. Ποτέ άλλοτε δώδεκα ανθρώπινες υπάρξεις δεν ένοιωσαν τέτοια ποικίλα και ανεξήγητα συναισθήματα σαν αυτά που περνούσαν από το μυαλό και τις ψυχές αυτών των πρεσβευτών της βασιλείας. Αυτοί οι γεροδεμένοι Γαλιλαίοι ήταν μπερδεμένοι και αμήχανοι¨ δεν ήξεραν τι να περιμένουν ότι πια¨ ήταν πολύ έκπληκτοι για να αισθανθούν φόβο. Δεν γνώριζαν τίποτα για τα σχέδια του Κυρίου για την επόμενη μέρα, και δεν έκαναν καμία ερώτηση. Πήγαν να ξαπλώσουν, αν και δεν κοιμήθηκαν πολύ, εκτός από τους διδύμους. Αλλά δεν κράτησαν ένοπλη σκοπιά για τον Ιησού στο σπίτι του Σίμωνα.\n(1884.1) 172:5.2 Ο Ανδρέας τα είχε εντελώς χαμένα, και βρισκόταν σε μεγάλη σύγχυση. Ήταν ο μόνος απόστολος που δεν επιχείρησε σοβαρά να εκτιμήσει το λαϊκό ξέσπασμα επευφημίας. Ήταν πολύ απασχολημένος με την σκέψη της ευθύνης του σαν αρχηγός του αποστολικού σώματος και δεν μπόρεσε να σκεφθεί σοβαρά την σημασία των ηχηρών ωσαννά του πλήθους. Ο Ανδρέας ήταν απασχολημένος με το να παρατηρεί μερικούς από τους συνεργάτες του που φοβόταν ότι μπορεί να παρασυρόντουσαν από τα συναισθήματά τους σε όλη αυτή την έξαψη, ειδικά ο Πέτρος, ο Ιάκωβος και ο Ιωάννης, και ο Σϊμων ο Ζηλωτής. Όλη αυτή την ημέρα και τις επόμενες, ο Ανδρέας ήταν προβληματισμένος από ανησυχίες για τους συντρόφους του. Τον απασχολούσε η κατάσταση μερικών από τους δώδεκα που ήξερε ότι ήταν οπλισμένοι με σπαθιά¨ αλλά δεν ήξερε ότι και ο ίδιος του αδερφός ο Πέτρος, είχε τέτοιο όπλο. Και έτσι η πορεία προς την Ιερουσαλήμ έκανε επιφανειακή εντύπωση στον Ανδρέα¨ παραήταν απασχολημένος με τις ευθύνες της θέσης του για να επηρεαστεί περισσότερο.\n(1884.2) 172:5.3 Ο Σίμωνας Πέτρος στην αρχή κατενθουσιάστηκε με αυτ6ή την λαϊκή εκδήλωση ενθουσιασμού¨ αλλά μέχρι την στιγμή που γύρισαν στην Βηθανία εκείνη την νύχτα είχε προσγειωθεί κατά πολύ. Ο Πέτρος απλά δεν μπορούσε να καταλάβει τι σκοπό είχε ο Κύριος. Απογοητεύτηκε τρομερά όταν ο Ιησούς δεν ακολούθησε αυτό το κύμα της λαϊκής εύνοιας και δεν έκανε καμιά εξαγγελία. Ο Πέτρος δεν μπορούσε να καταλάβει γιατί ο Ιησούς δεν μίλησε στο πλήθος όταν έφτασαν στον ναό, ή τουλάχιστον δεν επέτρεψε σε κάποιον από τους αποστόλους να βγάλει κάποιο λόγο στο πλήθος. Ο Πέτρος ΄ήταν σπουδαίος κήρυκας, και δεν του άρεσε να βλέπει ένα τέτοιο μεγάλο, δεκτικό, και ενθουσιώδες ακροατήριο να πηγαίνει χαμένο. Θα του άρεσε τόσο πολύ να κήρυσσε το ευαγγέλιο της βασιλείας των ουρανών σε αυτό το πλήθος, ακριβώς εκεί στον ναό¨ αλλά ο Κύριος τους είχε ειδικά απαγορεύσει να κάνουν οποιαδήποτε διδασκαλία ή κήρυγμα όσο ήταν στην Ιερουσαλήμ εκείνη την εβδομάδα του Πάσχα. Αυτή η αντίδραση από την φαντασμαγορική πορεία στην πόλη ήταν καταστροφική για τον Σίμωνα Πέτρο¨ μέχρι τη νύχτα είχε χάσει όλες τις ψευδαισθήσεις του και ήταν πάρα πολύ λυπημένος.\n(1884.3) 172:5.4 Στον Ιάκωβο του Ζεβεδαίου, αυτή η Κυριακή προκάλεσε μεγάλη σύγχυση¨ δεν μπορούσε να κατανοήσει την σημασία αυτών που συνέβαιναν¨ δεν μπορούσε να καταλάβει τον σκοπό που είχε ο Κύριος και επέτρεψε όλη αυτή την άγρια επευφημία και μετά αρνήθηκε να πει έστω μια λέξη στους ανθρώπους όταν έφτασαν στον ναό. Όσο η πομπή κατέβαινε από το όρος των Ελαιών προς την Ιερουσαλήμ, ειδικά όταν συναντήθηκαν με τις χιλιάδες προσκυνητές που έσπευσαν να προϋπαντήσουν τον Κύριο, ο Ιάκωβος βασανιζόταν από συγκρουόμενα συναισθήματα αγαλλίασης και ικανοποίησης με αυτά που έβλεπε, και με αισθήματα έντονου φόβου για το τι θα συνέβαινε μόλις έφταναν στον ναό. Και μετά τον κατέλαβε απογοήτευση όταν ο Ιησούς κατέβηκε από το γαϊδούρι και άρχισε να περπατά με την ησυχία του στις αυλές του ναού. Ο Ιάκωβος δεν μπορούσε να καταλάβει γιατί άφησαν να πάει χαμένη μια τέτοια σπουδαία ευκαιρία να διακηρύξουν την βασιλεία των ουρανών. Μέχρι την νύχτα, το μυαλό του το διακατείχε σταθερά μια απογοητευτική και τρομαχτική αβεβαιότητα.\n(1884.4) 172:5.5 Ο Ιωάννης του Ζεβεδαίου πλησίασε στο να κατανοήσει γιατί ο Ιησούς τα έκανε όλα αυτά¨ τουλάχιστον κατάλαβε μέρος της πνευματικής σημασίας αυτής της αποκαλούμενης θριαμβευτικής εισόδου στην Ιερουσαλήμ. Όταν το πλήθος προχωρούσε προς τον ναό, και ο Ιωάννης έβλεπε τον Κύριό του να ιππεύει το πουλάρι, θυμήθηκε που είχε ακούσει τον Ιησού να απαγγέλλει το τμήμα της Γραφής, τα λόγια του Ζαχαρία, που περιέγραφε τον Μεσσία σαν έναν άνθρωπο ειρηνικό που πήγε στην Ιερουσαλήμ ιππεύοντας έναν γάιδαρο. Όσο ο Ιωάννης έφερνε αυτή την Γραφή στο μυαλό του, άρχισε να καταλαβαίνει την συμβολική σημασία αυτής της Κυριακάτικης απογευματινής πομπής. Τουλάχιστον, κατανόησε αρκετά από την σημασία αυτής της Γραφής για να τον κάνει να μπορεί να απολαμβάνει το επεισόδιο και να τον εμποδίσει από το να αισθανθεί πολύ απογοητευμένος από το φαινομενικά άσκοπο τέλος της θριαμβευτικής πορείας. Ο Ιωάννης είχε ένα τύπο νου που από φύση του είχε την τάση να σκέφτεται και να αισθάνεται με σύμβολα.\n(1885.1) 172:5.6 Ο Φίλιππος κλονίστηκε εντελώς από τον αιφνιδιασμό και τον αυθορμητισμό του ξεσπάσματος αυτού. Δεν μπορούσε να συγκεντρώσει επαρκώς τις σκέψεις του όσο κατέβαιναν από το όρος των Ελαιών και να καταλήξει στο τι σήμαινε αυτή η διαδήλωση. Κατά κάποιο τρόπο, απολάμβανε την εκδήλωση αυτή γιατί τιμόταν ο Κύριός του. Μέχρι την στιγμή που έφτασαν στον ναό, τον απασχολούσε η σκέψη μήπως ο κύριός του του ζητήσει να ταΐσει το πλήθος, κι έτσι η συμπεριφορά του Ιησού να απομακρυνθεί με την ησυχία του από το πλήθος, που απογοήτευσε τόσο την πλειοψηφία των αποστόλων, ήταν μεγάλη ανακούφιση για τον Φίλιππο. Το πλήθος είχε πολλές φορές δυσκολέψει τον τροφοδότη των δώδεκα. Αφού ανακουφίστηκε από τους προσωπικούς του φόβους για τις υλικές ανάγκες του πλήθους, ο Φίλιππος ένοιωσε και αυτός απογοήτευση όπως ο Πέτρος που δεν έγινε τίποτα για να διδάξουν το πλήθος. Εκείνη την νύχτα ο Φίλιππος σκεφτόταν αυτά τα γεγονότα και μπήκε στον πειρασμό να αμφιβάλλει για όλη την ιδέα της βασιλείας των ουρανών¨ ειλικρινά αναρωτιόταν τι σήμαιναν όλα αυτά, αλλά δεν είπε τις αμφιβολίες του σε κανέναν¨ αγαπούσε πολύ τον Ιησού. Είχε μεγάλη προσωπική πίστη προς τον Κύριο.\n(1885.2) 172:5.7 Ο Ναθαναήλ, εκτός από τις συμβολικές και προφητικές πλευρές πλησίασε περισσότερο στο να καταλάβει τον λόγο που ο Κύριος επεδίωξε την λαϊκή υποστήριξη των προσκυνητών του Πάσχα. Το σκέφτηκε λογικά, πριν φτάσουν στον ναό, και κατάληξε ότι χωρίς μια τέτοια επιδεικτική είσοδο στην Ιερουσαλήμ, ο Ιησούς θα συλλαμβανόταν από τους αξιωματικούς των Σανχεντρίν και θα ριχνόταν στην φυλακή μόλις πατούσε το πόδι του στην Ιερουσαλήμ. Έτσι λοιπόν, δεν εξεπλάγη καθόλου που ο Κύριος δεν έκανε άλλη χρήση του επευφημούντος πλήθους μόλις μπήκε μέσα από τα τείχη της πόλης και είχε προκαλέσει την κατάλληλη εντύπωση στους Ιουδαίους ηγέτες και θα απέφευγαν να τον συλλάβουν αμέσως. Καταλαβαίνοντας λοιπόν τον πραγματικό λόγο που ο Κύριος εισήλθε στην πόλη με αυτό τον τρόπο, ο Ναθαναήλ ακολούθησε φυσικά με μεγαλύτερη αυτοκυριαρχία και ήταν λιγότερο απογοητευμένος και μπερδεμένος από την συμπεριφορά του Ιησού, από ότι οι υπόλοιποι απόστολοι. Ο Ναθαναήλ είχε μεγάλη πίστη στην κατανόηση των ανθρώπων που είχε ο Ιησούς, καθώς και στην σύνεση και την εξυπνάδα του στο χειρισμό δύσκολων καταστάσεων.\n(1885.3) 172:5.8 Ο Ματθαίος στην αρχή σάστισε με αυτή την μεγαλοπρεπή παρέλαση. Δεν καταλάβαινε την σημασία όσων έβλεπαν τα μάτια του μέχρι που και αυτός θυμήθηκε την Γραφή του Ζαχαρία όπου ο προφήτης αναφερόταν στον πανηγυρισμό της Ιερουσαλήμ επειδή ο βασιλέας της είχε έρθει να φέρει την σωτηρία ιππεύοντας πάνω σε ένα γαϊδούρι. Όσο προχωρούσε η πομπή προς την πόλη και μετά προς τον ναό, ο Ματθαίος είχε εκστασιαστεί¨ ήταν σίγουρος ότι κάτι εξαιρετικό θα συνέβαινε όταν ο Κύριος έφτανε στον ναό επικεφαλής αυτού του κραυγάζοντος πλήθους. Όταν ένας από τους Φαρισαίους ειρωνεύτηκε τον Ιησού, λέγοντας, «Κοιτάξτε, όλοι, δείτε ποιος έρχεται, ο βασιλεύς των Ιουδαίων πάνω σε ένα γαϊδούρι!»ο Ματθαίος μετά δυσκολίας συγκρατήθηκε να μην τον πιάσει στα χέρια του. Κανένας άλλος από τους αποστόλους δεν ήταν πιο απογοητευμένος γυρίζοντας στην Βηθανία εκείνο το βράδυ. Μετά τον Σίμωνα Πέτρο και τον Σίμωνα τον Ζηλωτή, είχε την μεγαλύτερη υπερένταση και έφτασε σε στάδιο εξάντλησης μέχρι την νύχτα. Αλλά μέχρι το πρωί ο Ματθαίος είχε βρει το κέφι του κατά πολύ¨ εξάλλου, ήταν από αυτούς που ήξεραν να χάνουν.\n(1886.1) 172:5.9 Ο Θωμάς ήταν ο πιο μπερδεμένος και σαστισμένος από όλους τους. Την περισσότερη ώρα ακολουθούσε, βλέποντας το θέαμα και ειλικρινά αναρωτιόταν πιο ήταν το κίνητρο του Κυρίου να συμμετέχει σε αυτή την παράξενη διαδήλωση. Βαθιά μέσα στην καρδιά του θεωρούσε όλη αυτή την εκδήλωση λίγο παιδαριώδη, αν όχι καθαρή ανοησία. Δεν είχε δει ποτέ τον Ιησού να κάνει κάτι παρόμοιο και τα είχε χαμένα μην μπορώντας να εξηγήσει την παράξενη συμπεριφορά του εκείνο το Κυριακάτικο απόγευμα. Μέχρι την στιγμή που έφτασαν στον ναό, ο Θωμάς είχε καταλήξει στο συμπέρασμα ότι ο σκοπός αυτής της λαϊκής διαδήλωσης ήταν να φοβίσει τους Σανχεντρίν ώστε να μην τολμήσουν να συλλάβουν αμέσως τον Κύριο. Γυρίζοντας προς την Βηθανία ο Θωμάς σκεφτόταν πολύ αλλά δεν έλεγε τίποτα. Μέχρι την ώρα του ύπνου η εξυπνάδα του Κυρίου στην οργάνωση αυτής της επεισοδιακής εισόδου στην Ιερουσαλήμ είχε αρχίσει να του φαίνεται αστεία, και χάρη σε αυτή του την αντίδραση βρήκε πολύ από το κέφι του.\n(1886.2) 172:5.10 Αυτή η Κυριακή άρχισε σαν σπουδαία μέρα για τον Σίμωνα τον Ζηλωτή, οραματιζόταν θαυμαστά έργα στην Ιερουσαλήμ τις επόμενες μέρες, και σε αυτό είχε δίκιο, αλλά ο Σίμωνας ονειρευόταν την εδραίωση της νέας εθνικής ηγεμονίας των Εβραίων, με τον Ιησού στον θρόνο του Δαβίδ. Ο Σίμωνας έβλεπε τους εθνικιστές να ξεσηκώνονται σε δράση μόλις αναγγελλόταν το βασίλειο, και αυτός επικεφαλής των συγκεντρωμένων στρατευμάτων του νέου βασιλείου. Όταν μάλιστα κατέβαιναν από το όρος των Ελαιών φανταζόταν τους Σαχεντρίν και όλους όσους τους συμπαθούσαν, νεκρούς μέχρι το ηλιοβασίλεμα. Στα αλήθεια πίστευε ότι κάτι σπουδαίο θα γινόταν. Ήταν ο πιο θορυβώδης από όλο το πλήθος. Μέχρι τις πέντε εκείνο το βράδυ ήταν ένας σιωπηλός, συντετριμμένος, και απογοητευμένος απόστολος. Ποτέ δεν ξεπέρασε εντελώς το συναίσθημα της μελαγχολίας που ένοιωσε εκείνη την ημέρα μετά από το σοκ εκείνης της ημέρας¨ τουλάχιστον όχι πριν να περάσει πολύς καιρός μετά την ανάσταση του Κυρίου.\n(1886.3) 172:5.11 Για τους διδύμους Αλφαίους αυτή ήταν τέλεια μέρα. Πραγματικά το χάρηκαν σε όλη την διαδρομή, και μιας και δεν ήταν παρόντες στην ήσυχη επίσκεψη στον ναό, γλίτωσαν πολύ από την απότομη πτώση του λαϊκού αποκορυφώματος. Δεν μπορούσαν να καταλάβουν με κανέναν τρόπο το πέσιμο και την μελαγχολία των άλλων απόστολων όταν γύρισαν στην Βηθανία εκείνο το βράδυ. Στην μνήμη των διδύμων αυτή ήταν πάντα η μέρα που πλησίασαν περισσότερο στα ουράνια όσο ήταν ακόμα στην γη. Αυτή ήταν η κλιμάκωση της ικανοποίησής τους σε όλη τους την καριέρα σαν απόστολοι. Και η μνήμη αυτής της αγαλλίασης εκείνου του Κυριακάτικου απογεύματος τους βοήθησε να αντέξουν όλη τα τραγικά γεγονότα της εβδομάδας των παθών μέχρι την ώρα της σταύρωσης. Ήταν η πιο κατάλληλη βασιλική είσοδος που μπορούσαν ποτέ να συλλάβουν με τον νου τους οι δίδυμοι¨ χάρηκαν κάθε λεπτό όλης της πομπής. Ενέκριναν απόλυτα όλα όσα έβλεπαν και φύλαγαν με πολύ αγάπη αυτή την ανάμνηση για πολύ καιρό.\n(1886.4) 172:5.12 Από όλους τους αποστόλους, ο Ιούδας ο Ισκαριώτης ήταν αυτός που επηρεάστηκε πιο δυσμενώς από την πομπή εισόδου στην Ιερουσαλήμ. Ο νους του βρισκόταν σε δυσάρεστο αναβρασμό εξαιτίας της επίπληξης του Κυρίου του την προηγούμενη μέρα σχετικά με την επάλειψη με μύρο της Μαρίας στην γιορτή στο σπίτι του Σίμωνα. Ο Ιούδας ήταν αηδιασμένος από το όλο θέαμα. Του φαινόταν παιδαριώδες, αν όχι εντελώς γελοίο. Όταν αυτός ο εκδικητικός απόστολος θυμόταν τα γεγονότα αυτού του Κυριακάτικου απογεύματος, ο Ιησούς του φαινόταν να μοιάζει περισσότερο με κλόουν παρά με βασιλιάς. Απεχθανόταν με όλη του την καρδιά όλη αυτή την εκδήλωση. Συμφωνούσε με τις απόψεις των Ρωμαίων και των Ελλήνων, που περιφρονούσαν όποιον δεχόταν να ιππεύσει γαϊδούρι ή του πουλάρι του. Μέχρι την στιγμή που η θριαμβευτική πομπή εισήλθε στην πόλη, ο Ιούδας είχε σχεδόν πάρει την απόφαση να εγκαταλείψει την όλη ιδέα μιας τέτοιας βασιλείας¨ είχε σχεδόν αποφασίσει να απορρίψει όλες αυτές τις γελοίες προσπάθειες της εδραίωσης της βασιλείας των ουρανών. Και μετά σκέφτηκε την ανάσταση του Λαζάρου, και πολλά άλλα πράγματα, και αποφάσισε να μείνει με τους δώδεκα, τουλάχιστον για άλλη μια μέρα. Εξάλλου, μετέφερε το ταμείο, και δεν ήθελε να λιποτακτήσει από τους αποστόλους έχοντας το ταμείο στην κατοχή του Γυρίζοντας στην Βηθανία εκείνη την νύχτα η συμπεριφορά του δεν φαινόταν παράξενη εφόσον όλοι οι απόστολοι ήταν εξίσου πεσμένοι και σιωπηλοί.\n(1887.1) 172:5.13 Ο Ιούδας επηρεάστηκε υπερβολικά από την κοροϊδία των Σαδδουκαίων φίλων του. Κανένας άλλος παράγοντας δεν τον επηρέασε τόσο πολύ, στην τελική του απόφαση να απαρνηθεί τον Ιησού και τους συντρόφους του, όσο ένα συγκεκριμένο επεισόδιο που συνέβη μόλις ο Ιησούς μπήκε από την πύλη της πόλης: ένας επιφανής Σαδδουκαίους (φίλος της οικογένειας του Ιούδα) έτρεξε προς αυτόν με διάθεση ευθυμίας και χλευασμού και, χτυπώντας τον στην πλάτη, είπε: «Γιατί έχεις τόσο προβληματισμένη όψη φίλε μου; βρες το κέφι σου και έλα μαζί μας να ανακηρύξουμε αυτόν τον Ιησού της Ναζαρέτ βασιλέα των Ιουδαίων καθώς περνά μέσα από τις πύλες της Ιερουσαλήμ ιππεύοντας ένα γαϊδούρι.» Ο Ιούδας ποτέ δεν λύγισε μπροστά σε διώξεις, αλλά δεν μπορούσε να αντέξει αυτό το είδος γελοιοποίησης. Με τα αισθήματα εκδικητικότητας που υποβόσκανε μέσα στην καρδιά του εδώ και πολύ καιρό, τώρα προστέθηκε και αυτός ο μοιραίος φόβος της γελοιοποίησης, αυτό το τρομερό συναίσθημα να ντρέπεται για τον Κύριό του και τους συντρόφους του. Μέσα στην καρδιά του, αυτός ο χειροτονημένος πρεσβευτής της βασιλείας ήταν ήδη λιποτάκτης¨ έμενε μόνο να βρει μια αληθοφανή δικαιολογία για μια ανοικτή σύγκρουση με τον Κύριο.\nSource URL: https://www.urantia.org/el/vivlio-tis-oyrantia/eggrafo-172-mpainontas-stin-ieroysalim


Αστρολογικές προβλέψεις για σήμερα 14/02 - BORO από την ΑΝΝΑ ΔΡΟΥΖΑ - boro.gr\nΑρχική / More / ΖΩΔΙΑ / Αστρολογικές προβλέψεις για σήμερα 14/02\nΚΡΙΟΣ: Η οικογένεια σε απασχολεί, Κριέ, με πλήθος υποχρεώσεων και σε προβληματίζει με ζητήματα που απαιτούν διευθέτηση. Οι απόψεις των άλλων είναι εντελώς διαφορετικές και δυσκολεύεσαι να βρεις σημείο συνεννόησης. Δείξε ψυχραιμία και επιστράτευσε τη διπλωματία σου, για να φέρεις τις απαραίτητες ισορροπίες.\nΤΑΥΡΟΣ: Το πρόγραμμα, Ταύρε, σύντομα θα αρχίσει να περιλαμβάνει μικρά ταξίδια και συνεχείς μετακινήσεις. Συζητήσεις που έρχονται, φέρνουν απομάκρυνση και ψυχρότητα με αγαπημένα σου πρόσωπα. Η ενεργητικότητά σου όμως βρίσκεται σε πολύ καλό σημείο και η διάθεσή σου επίσης. Επωφελήσου, για να προωθήσεις τα σχέδιά σου.\nΔΙΔΥΜΟΣ: Η περίοδος που έρχεται , Δίδυμε, είναι πολύ καλή, γεμάτη ευκαιρίες για την εξέλιξή σου. Τώρα, μπορείς να εδραιώσεις μερικές καταστάσεις και να βάλεις τις απαραίτητες βάσεις για το μέλλον. Μετακινήσεις, ευχάριστες συναντήσεις και συζητήσεις σε οδηγούν σε νέες προοπτικές, ικανές να αλλάξουν θετικά τη ζωή σου!\nΚΑΡΚΙΝΟΣ: Η τύχη είναι με το μέρος σου, Καρκίνε, και ευνοεί κάθε μορφή δράσης. Ο δυναμισμός σου είναι στα ύψη και μπορείς να προωθήσεις τα σχέδιά σου. Φίλοι και οικογένεια σε στηρίζουν σε κάθε προσπάθεια για την πραγματοποίηση των σχεδίων σου. Μια ευκαιρία για κάποιο ταξίδι οδηγεί σε επιτυχία!\nΛΕΩΝ: Η περίοδος που έρχεται, Λέων, είναι εξαιρετικά σημαντική. Η αντιμετώπιση κάποιας επιθετικής πρόθεσης δε θα πρέπει να σε απομακρύνει από την προσπάθεια να χτίσεις γερές βάσεις για το μέλλον σου. Ευκαιρίες θα σου δοθούν μέσα από τη συναναστροφή σου με άτομα κύρους.\nΠΑΡΘΕΝΟΣ: Το διάστημα που έρχεται, Παρθένε, πρέπει να συγκεντρωθείς και να παραμερίσεις αρκετά επί μέρους ζητήματα, εστιάζοντας σε θέματα που είχες προσπαθήσει να ολοκληρώσεις εδώ και καιρό. Η εξασφάλιση των κεκτημένων σου είναι απαραίτητη και πρέπει να την εξασφαλίσεις.\nΖΥΓΟΣ: Την περίοδο αυτή, Ζυγέ, οι προσπάθειες σου θα πρέπει να στραφούν στην οικογένεια και οι αντιθέσεις να περιοριστούν, ώστε να δημιουργηθεί το κατάλληλο κλίμα που θα βοηθήσει την πραγματοποίηση των στόχων σου. Χρειάζεται προσοχή και συνέπεια, για να αντιμετωπίσεις τα προβλήματα.\nΣΚΟΡΠΙΟΣ: Δώσε προσοχή στον τρόπο που αντιδράς σε διάφορα προβλήματα, Σκορπιέ, διότι η υπερβολική σου παρόρμηση μπορεί να σε ζημιώσει. Το παρασκήνιο είναι έντονο και χρειάζεται προσοχή και αποχή από συζητήσεις, ώστε να αποφύγεις τον κίνδυνο. Μη δίνεις αφορμές για κακεντρεχή σχόλια.\nΤΟΞΟΤΗΣ: Οι προσπάθειες που θα χρειαστεί να καταβάλλεις, Τοξότη, είναι μεγάλες και επίπονες. Σκέψου με σοβαρότητα, αν ο δρόμος που έχεις διαλέξει σε ικανοποιεί και προχώρησε σε μεταρρυθμίσεις που θα φέρουν ισορροπία. Απόφυγε με ψυχραιμία όσους κινούνται εις βάρος σου.\nΑΙΓΟΚΕΡΩΣ: Η εποχή είναι κατάλληλη για την προώθηση συμφωνιών, το κλείσιμο ζητημάτων και τη διευθέτηση προβλημάτων από το παρελθόν, Αιγόκερε. Οι πλανήτες σου χαρίζουν σήμερα ευκαιρίες για την εξέλιξή σου και σύντομα, τα πρώτα αποτελέσματα κάνουν αισθητή την παρουσία τους.\nΥΔΡΟΧΟΟΣ: Η ζωή σου, Υδροχόε, μπαίνει σε έναν καλύτερο δρόμο, που θα φέρει ισορροπία, ψυχική βελτίωση και λύση σε ζητήματα που σε απασχολούν. Κάποια προβλήματα στην οικογένεια σιγά- σιγά ξεπερνιούνται και το μέλλον σου αποκτά καλύτερες προδιαγραφές για την εξέλιξη των στόχων σου.\nΙΧΘΥΣ: Ο δυναμικός σου χαρακτήρας, Ιχθύ, και σήμερα εμποδίζεται από την τάση σου να βάζεις σε προτεραιότητα ξένες ανάγκες. Οι δικές σου απαιτούν άμεση κάλυψη και είναι μεγάλη ανάγκη να φροντίσεις για τις ισορροπίες, που οι άλλοι καταπατούν με τις συνεχόμενες απαιτήσεις τους.\nζώδια , προβλέψεις ζωδίων


Υπηκοότητα, παρακολούθηση και φόροι: Μια δυστοπική ιστορία · Global Voices στα Ελληνικά\nΜεταφράστηκε 18/03/2018 13:02 GMT\nΔιαβάστε το άρθρο στα Español, русский, Français, Português, فارسی, English\nΖούμε σε μια χρυσή εποχή για τη δυστοπική μυθοπλασία ή έτσι λένε οι κριτικοί. Οι σελίδες και οι οθόνες μας είναι γεμάτες τυραννικές κυβερνήσεις, τεχνολογική δουλεία και παρακολούθηση σε όριο τρέλας: σκοτεινές φαντασιώσεις μιας κοινωνίας, όπου το μακρύ χέρι της αδικίας είναι εφευρετικό και φτάνει παντού.\nΣε αυτή την ιστορία, είσαι μετανάστης. Κι εσύ, όπως κι ο αυξανόμενος αριθμός ανθρώπων ανά τον κόσμο που διασχίζουν τα σύνορα κυνηγώντας μόρφωση, εργασία, αγάπη, οικογένεια, υγεία ή ασφάλεια, εγκαταλείπεις τη χώρα προέλευσής σου και εγκαθίστασαι κάπου αλλού.\nΒρίσκεις μια δουλειά και πληρώνεις ευσυνείδητα φορολογία για το εισόδημά σου στη χώρα διαμονής σου, με αντάλλαγμα χρήση κοινών πόρων όπως ιατρική περίθαλψη και δημόσιες μεταφορές.\nΔεν αρκεί όμως αυτό. Όπως αποδεικνύεται, πρέπει να πληρώσεις φόρους και στη χώρα καταγωγής σου, παρόλο που δεν ζεις εκεί. Δεν έχει σημασία αν πληρώνεις ήδη φόρους στη χώρα διαμονής σου. Δεν έχει σημασία αν κανένα μέρος του εισοδήματός σου δεν προέρχεται από τη χώρα προέλευσής σου. Δεν έχει σημασία πόσα λίγα βγάζεις ή πόσο καιρό είσαι μακριά.\nΟρισμένες εξαιρέσεις και μειώσεις ενδέχεται να μειώσουν το οφειλόμενο ποσό, αλλά αν θες να τις διεκδικήσεις, πρέπει να μαζέψεις περίπλοκα και πολλά χαρτιά. Εάν χρειάζεσαι βοήθεια, ένας λογιστής κοστίζει χρήματα.\nΔεν τελειώνει εκεί. Είσαι αυτοαπασχολούμενος στη χώρα κατοικίας σου, ίσως ιδιοκτήτης μικρής επιχείρησης ή μέρος του αυξανόμενου πληθυσμού εργολάβων που εργάζονται στην “gig economy”, την οικονομία του διαμοιρασμού. Και γι’ αυτό, ο νόμος λέει ότι πρέπει επίσης να καταβάλεις φόρο αυτοαπασχόλησης στη χώρα προέλευσης.\nΕάν είσαι τυχερός, ζεις σε ένα από τα καμιά εικοσαριά μόνο μέρη με ειδικές συνθήκες για να αποφύγεις αυτή τη διπλή φορολογία. Αλλά αν όχι, έκπληξη: για το υπόλοιπο της ζωής σου στον τομέα της αυτοαπασχόλησης, πρέπει να στέλνεις το 15% των ήδη φορολογημένων κερδών σου σε μια χώρα, όπου δεν ζεις, για να χρηματοδοτήσεις προγράμματα ευημερίας, τα οποία δεν επιτρέπεται να χρησιμοποιήσεις εξ’ ολοκλήρου ή και καθόλου…επειδή απλά δεν ζεις εκεί.\nΓια να μην αναφέρουμε ότι η χώρα προέλευσής σου αναμένει μερίδιο από οποιοδήποτε είδος ιδιοκτησίας, επενδύσεων και συνταξιοδοτικών προγραμμάτων, που μπορεί να διατηρείς στη χώρα κατοικίας σου.\nΜπορείς να επιλέξεις να μην πληρώσεις φόρους στη χώρα προέλευσής σου. Πολλοί άνθρωποι δεν το κάνουν. Αλλά αν η κυβέρνηση ανακαλύψει και πει ότι χρωστάς περισσότερα από 50.000 δολάρια σε φόρους, ποινές και τόκους, έχει την εξουσία να ανακαλέσει το διαβατήριό σου – χωρίς ακρόαση ή καταδίκη.\nΕπειδή η κυβέρνηση επιμένει, ο υπόλοιπος πλανήτης συλλέγει τα οικονομικά σου δεδομένα χύμα χωρίς να εγγυάται ασφαλή διαχείριση ή αποθήκευση και τα αναφέρει στη χώρα καταγωγής σου. Ορισμένες τράπεζες απαιτούν να συμπληρώσεις ειδικά έντυπα για να παραμείνεις πελάτης, ενώ άλλες απλά σου στερούν πλήρως τις υπηρεσίες τους, επειδή η ενασχόληση με την υπηκοότητά σου δεν αξίζει την ταλαιπωρία.\nΩς αποτέλεσμα, κλείνουν τραπεζικοί λογαριασμοί, ακυρώνονται στεγαστικά δάνεια, χάνονται ευκαιρίες απασχόλησης και ο συνταξιοδοτικός προγραμματισμός αποτελεί όνειρο απατηλό. Γίνεται όλο και πιο δύσκολο για εσένα και την υπόλοιπη διασπορά να διάγεις βίο ρόδινο.\nΠώς να διορθώσεις την κατάσταση; Μπορείς να εγκαταλείψεις ό,τι έχεις μοχθήσει να στεριώσει και να γυρίσεις πίσω στη χώρα προέλευσής σου…ή να αποποιηθείς εντελώς την υπηκοότητά σου. Μεταξύ Σκύλλας και Χάρυβδης, ένας συνεχώς αυξανόμενος κατάλογος συμπατριωτών σου παίρνει την οδυνηρή απόφαση να αποποιηθεί την υπηκοότητά του.\nΗ τάση αυτή δεν παραμένει απαρατήρητη, ωστόσο, και σε απάντηση, η κυβέρνηση αυξάνει το τέλος αποποίησης κατά 422%, καθιστώντας το το υψηλότερο κόστος του είδους του στον κόσμο και πιθανότατα απροσέγγιστο για ένα άτομο μέτριας οικονομικής κατάστασης.\nΑνεξάρτητα από αυτό, οι αποποιήσεις συνεχίζονται. Ένας αρχιτέκτονας της κυβερνητικής πολιτικής υποστηρίζει κατηγορηματικά ενώπιον των νομοθετών ότι αυτοί οι πρώην πολίτες δεν αποτελούν μεγάλη απώλεια. Υπάρχουν περισσότεροι που πολιτογραφούνται και είναι “πρόθυμοι να πληρώσουν” φόρους ούτως ή άλλως.\nΩς διάσπαρτη μειονότητα, οι πολιτικοί της χώρας καταγωγής σου αγνοούν εσένα και τους συμπατριώτες σου σε μεγάλο βαθμό. Σε πρόσφατες εκλογές, ένα από τα μεγάλα πολιτικά κόμματα δεσμεύεται να διορθώσει τη φορολογία για ομογενείς όπως εσύ. Από τη στιγμή που βρίσκονται στην εξουσία, όμως, περνούν ένα πακέτο μεταρρυθμίσεων, που αλλάζει τους κανόνες για τις επιχειρήσεις, όχι για τους ανθρώπους, και καθιστά ακόμα πιο δύσκολη τη συνέχιση λειτουργίας μικρομεσαίων επιχειρήσεων.\nΈτσι, είσαι κολλημένος, διπλά φορολογούμενος στη χειρότερη περίπτωση ή πληρώνεις πολύτιμα λεφτά έναν λογιστή για να αποδείξεις ότι δεν πρέπει να φορολογείσαι διπλά, στην καλύτερη περίπτωση. Το ιδιωτικό σου απόρρητο παραβιάζεται, δεδομένου ότι είσαι αναγκασμένος να παραδώσεις προσωπικά σου δεδομένα (δεν είναι απαραίτητο να είσαι ύποπτος για κάποια παρατυπία). Η οικονομική σου ασφάλεια τίθεται σε κίνδυνο, καθώς η υπηκοότητά σου σε μετατρέπει σε έναν μη κερδοφόρο παρία.\nΗ επαγγελματική και προσωπική σου σχέση χωλαίνουν, γιατί μια σχέση μαζί σου θα περνούσε από εξονυχιστικό έλεγχο μιας ισχυρής ξένης κυβέρνησης όλα τα αγαπημένα σου πρόσωπα και συναδέλφους. Και τα σχέδιά σου για να κάνεις παιδιά κάνουν παύση, γιατί η υπηκοότητά σου – και οι φορολογικές σου επιβαρύνσεις – θα μετακυλίσουν σε αυτά, ακόμα και αν ποτέ δεν πάτησαν το πόδι τους στη χώρα καταγωγής σου.\nΌλα τα παραπάνω δεν είναι παραμύθι, είναι αλήθεια. Τουλάχιστον αν είστε ένας από τους περίπου 9 εκατομμύρια Αμερικανούς, όπως εγώ, που ζουν εκτός των συνόρων των ΗΠΑ.\nΟι ΗΠΑ είναι μία από τις δύο μόνο χώρες του κόσμου, που ασκούν ένα σύστημα φορολογίας που δεν βασίζεται στον τόπο κατοικίας, αλλά στην ιθαγένεια. Η άλλη είναι η καταπιεστική δικτατορία της Ερυθραίας, την οποία οι ίδιες οι ΗΠΑ επέκριναν για “εκβιασμό, απειλές βίας, απάτη και άλλες παρανομίες”, που χρησιμοποιεί η χώρα για τη συλλογή φόρων από τη διασπορά της.\nΚαι τα τελευταία χρόνια, οι ΗΠΑ έχουν καταστήσει ακόμα χειρότερη την κατάσταση αυτή με την εφαρμογή του Νόμου περί Φορολογικής Συμμόρφωσης Αλλοδαπών Λογαριασμών. Σύμφωνα με το FATCA, όπως λέγεται εν συντομία, οι Αρχές συλλέγουν τα οικονομικά στοιχεία των Αμερικανών πολιτών και των “αμερικανικών προσώπων” (όπως κάτοχοι Πράσινης Κάρτας), που έχουν τραπεζικούς λογαριασμούς εκτός ΗΠΑ, όλα χωρίς ένταλμα. Η τακτική δεν είναι ανόμοια με αυτό που αποκαλύφθηκε ότι διέπραττε ο Οργανισμός Εθνικής Ασφάλειας (NSA) – προς μεγάλη κατακραυγή – με τα τηλεφωνικά και ηλεκτρονικά αρχεία των Αμερικανών.\nΠραγματοποιούν αυτή τη μαζική συλλογή με μια απειλή: εάν οι χρηματοπιστωτικοί οργανισμοί του πλανήτη δεν παραδώσουν τις λεπτομέρειες των πελατών τους με αμερικανική υπηκοότητα, οι ΗΠΑ θα επιβάλλουν 30% τέλος παρακράτησης στις συναλλαγές τους στις ΗΠΑ. Κατά συνέπεια, ένας ραγδαία αυξανόμενος αριθμός τραπεζών έχουν περιορίσει τις παροχές τους σε Αμερικανούς πολίτες ή τους αποκλείουν εντελώς ακόμη και από τις πιο βασικές υπηρεσίες ελέγχου ή αποταμίευσης, επειδή δεν υπάρχει κανένα όφελος στην δημιουργία ειδικών συστημάτων για ένα μικρό κομμάτι της πελατείας τους.\nΟ FATCA “ξεκινάει με την αβάσιμη παραδοχή ότι οι περισσότεροι φορολογούμενοι είναι κακόβουλοι”, εξηγεί ο διαμεσολαβητής με την Υπηρεσία Εσωτερικών Εσόδων των ΗΠΑ, γνωστός ως Συνήγορος του Φορολογούμενου Πολίτη, “και εφαρμόζει ένα δρακόντειο καθεστώς επιβολής που ισχύει για όλους”. Είστε πολίτης των ΗΠΑ που ζει στη Γερμανία, καταβάλλει φόρους στη Γερμανία και χρησιμοποιεί τοπικό γερμανικό τραπεζικό λογαριασμό; Υπό το FATCA, είστε ένοχος φορολογικών αδικημάτων εις βάρος των ΗΠΑ, ωσότου αποδειχθείτε αθώος.


Βαγγελιώ Καρακατσάνη: Κραυγή - Ατέχνως\nΒρίσκεστε:Ατέχνως»Λογοτεχνία»Νέοι Δημιουργοί»Διήγημα»Βαγγελιώ Καρακατσάνη: Κραυγή\nΑπό atexnos2 στο Οκτ 18, 2021 Διήγημα\nΟ χρόνος για την Ιωάννα δεν κύλισε σε σταθερή πορεία… Μόνη της σταθερά, ο διαρκής αγώνας. Παθιασμένος ,συλλογικός, οργανωμένος αγώνας! Η προσφορά της; Άνευ μέτρου. Και την χτυπούσαν οι καταιγίδες του καιρού, κι αυτή εκεί, βράχος!\nΎστερα ήταν κι η αδιάκοπη λειτουργία του εγκεφάλου. Κ αυτή άνευ ορίων!\nΔεν ξαπόστασε ούτε μια φορά, τ’ ομολόγησε στον εαυτό της, μιας και δεν υπήρχε κάποιος άλλος να την ακούσει. Όλες οι συνειδητές και υποσυνείδητες δυνάμεις της, συνέκλιναν στο σημείο ζήσε! Έτρεχε άρα ζούσε, κοιμόταν; ‘Άλλοι έγραφαν ιστορία…\nΜετά ήρθε ο έρωτας με τον Παύλο… Απάντησε στη δική της ανάγκη, την καταδίκη της ανάγκη να μοιραστεί την ανηφοριά της ζωής, αυτή που μοιραζόταν, τι ειρωνεία, με τους πολλούς! Κλόνισε αξίες και ιδανικά και μες στις αντιθέσεις και αντιφάσεις, αναστάτωσε πεισματικά τα θέλω και τα μπορώ της! Στέφθηκε βασιλιάς, σε σύγκρουση με την πίστη στην ισότητα και την συντροφικότητα την ουσιαστική. Κι εκείνη, πάσχιζε να κρατηθεί από λέξεις και πράξεις, που προσδιόριζαν, χωρίς κόστος για τον Παύλο, το όνειρο για δίκαιο κόσμο.\nΑλλά όλο εκείνη έδινε κι ο Παύλος όλο ζητούσε… Σα να απευθύνονταν σε υποτακτικούς του! Απαιτούσε καμουφλαρισμένα, ευγενικά και «πολιτισμένα», αλλά ναι, απαιτούσε!\nΗ Ιωάννα, ταμπουρωμένη στους τέσσερις τοίχους έκανε ένα τρυπαλάκι να μπει λίγο φως και αέρας να ανασάνει, αλλά πνίγονταν… Κάθε μέρα και περισσότερο. Κι ένιωθε το οξυγόνο ολοένα να μειώνεται…\nΣ’ αυτήν την παγερή ατμόσφαιρα της άτιμης ατομικής του ιδιοκτησίας που περιελάμβανε κι εκείνη, ήρθε, με μια ολάκερη θάλασσα να τους χωρίζει, το τελευταίο χτύπημα…\n-«Δεν μου κάνεις» της είπε. Κι ήταν σαν να της έλεγε: «Απόλαυσα όλα όσα μου έδωσες, σε γλέντησα, αλλά να… ήρθε η ώρα να βγάλω την πραμάτεια μου στις αγορές. Σε πουλάω!» Κι η Ιωάννα έψαχνε λέξεις και χρώματα να ντυθεί, ώστε να πουλήσει το τομάρι της ακριβά…\nΈπειτα έστειλε τη ζωή της στο διάολο. Λύγισε κι έκλαψε, έκλαψε με λυγμούς κι αναφιλητά, ώσπου κατέρρευσε! Σηκώθηκε και περπατούσε και έτρεχε και παραμιλούσε, δεν θυμόταν τι έλεγε, αλλά παραμιλούσε. Χίλιες δυο σκόρπιες σκέψεις και συναισθήματα πυρπολούσαν το μυαλό και την καρδιά της. Οι παλμοί της εναλλάσσονταν σχεδόν αστραπιαία… Ένιωθε οργή.. Όχι για άλλους, για τον εαυτό της! Αχ, αυτή η δύναμη της συνήθειας…\nΣταμάτησε να ξαποστάσει, αλλά ο κόμπος στο λαιμό της έσφιγγε ολοένα. Οι εικόνες άλλαζαν καταιγιστικά… Ένιωσε σαν ένα εμπόρευμα, που δεν φέρνει κέρδος στον κάτοχο του, όσο μένει στους τέσσερις τοίχους κι ο Παύλος είχε ανάγκη από λεφτά, πολλά λεφτά, μόνο λεφτά! Όλα ετούτα, η Ιωάννα, πολύ αργότερα τα κατάλαβε …\nΤώρα, λαβωμένη απ’ την αγάπη, έψαχνε μέρος να ξαποστάσει, αλλά οι σκέψεις τριβέλιζαν το μυαλό της και ο τρόμος μπροστά στην ιδέα και μόνο, πώς δεν ήταν καλά, την κυρίευε. Ήθελε να ανοίξει το στόμα και να φωνάξει. Να φωνάξει δυνατά! Να πιάσει με τα χέρια το μέτωπό της το γεμάτο οδύνη και πόνο και να βγάλει μια κραυγή. Μια κραυγή απροσδιόριστη κάτω απ’ τον συννεφιασμένο ουρανό της, καταμεσής της άνοιξης και των πορτοκαλοκίτρινων απογευματινών ουρανών του υπόλοιπου κόσμου. Μια κραυγή που θα ήταν κραυγή δυστυχίας και οδύνης. Μια κραυγή εκτονωτική, ώστε να φύγει όλο αυτό το αρνητικό φορτίο από πάνω της .Μια κραυγή γεμάτη ένταση, πάθος και μίσος. Ναι! Μίσος! Για όσα επέλεξε και την οδήγησαν στο σημείο μηδέν ή κάτω από αυτό. Για όσα ονειρεύτηκε και με τη δική της δημιουργική συμβολή έγιναν τελικά ο εφιάλτης της.\nΤο απόβραδο περπάτησε στο δρόμο έξω από την πολιτεία γι’ αυτόν ακριβώς τον σκοπό: Να βγάλει από μέσα της την κραυγή στο έρημο τοπίο που δεν θα την άκουγε κανείς. Αλλά όσο κι αν ήθελε, δεν μπορούσε να φωνάξει. Άνοιγε το στόμα της αλλά δεν έβρισκε τον τρόπο. Η αξιοπρέπεια της έκλεινε ερμητικά τα χείλη.\nΣτο κάτω κάτω εκείνη τον είχε επιλέξει και τώρα μάλλον επέλεγε τη σιωπή. Ναι τη σιωπή… αλλά μέσα της η κραυγή περίμενε να εκτονώσει την κατάσταση. Και όσο περίμενε, τόσο πιο τρικυμιώδη γίνονταν τα συναισθήματα και οι λέξεις και πλέκονταν με τα αναφιλητά και τους λυγμούς… Το ποτήρι είχε ήδη ξεχειλίσει. Περπατούσε στο δρόμο κι ένιωθε τη γη να υποχωρεί κάτω από τα πόδια της. Δεν έβλεπε το πράσινο τοπίο, ούτε τον γαλάζιο ουρανό κι αν τυχαία βρίσκονταν στο δρόμο της κάποιο εμπόδιο, θα έπεφτε, καθώς, όπως έτρεχαν τα μάτια της, δεν μπορούσε να δει μπροστά της.\nΠερπάτησε έτσι για κάμποση ώρα. Σιγά σιγά άρχισε να συνέρχεται. Σκούπισε τα δάκρυά της και μάζεψε τα κομμάτια του εαυτού της, όσα μπορούσε να μαζέψει και διένυσε τη θάλασσα, που πριν την χώριζε από τον κόσμο, ενώ τώρα την ένωνε. Οδυνηρό τέλος μιας ζωής ξένης και καταπιεστικής και η αρχή μιας άλλης άγνωστης και απροσδιόριστης. Πρωταγωνιστής και κομπάρσος σε μια τραγωδία. Εισιτήριο επιστροφής δεν υπήρχε!\nΗ συνάντηση με το μοναχικό μέλλον μουντή και αλλόκοτη… Νόμιζε πως θα κατάφερνε να σηκώσει το βάρος του φόβου που την έπνιγε και την πλάκωνε και όριζε πλέον τη ζωή της.\nΉταν ώρες και φορές που ήθελε να τρυπήσει το ταβάνι, δεν ήξερε πως, πάντως θα το τρυπούσε, και ίσως να εξαγνιζόταν στο σύμπαν. Έπειτα δεν ήξερε τι ακριβώς θα έκανε. Θα φώναζε σαν παιδί, που του στέρησαν άδικα το παιχνίδι; Θα χτυπιόταν ή θα κοιμόταν, ίσαμε να ξημέρωνε μια μέρα χωρίς φόβο… Ή απλώς θα αποσύρονταν από τα εγκόσμια; Δεν το είχε προσδιορίσει επακριβώς. Στόχος της πάντως ήταν το… ταβάνι! Ίσως έτσι κατάφερνε να βγάλει την κραυγή…\nΜετά η ανάγκη θέριευε και της επέβαλε να σηκωθεί στα πόδια της, λαβωμένη θανατηφόρα αλλά ναι, μπορούσε… Βλέπεις εκείνος, συνέβαλε με την ατομική του ιδιοκτησία, μην φανταστείτε δα και μεγάλη, επομένως η Ιωάννα έπρεπε να δουλέψει για να επέλθει η οικονομική ισορροπία… Αυτό ήταν λύση της εξίσωσης των υποχρεώσεων γιατί έτσι προσδιόριζε την ισότητα… Αυτή η άτιμη ατομική ιδιοκτησία.\nΎστερα ήταν και το άλλο που αρνιόταν πεισματικά να δει: Στόχος του Παύλου ήταν να βγάλει λεφτά και να γίνει κάποιος σημαντικός, εντός των πλαισίων της εκμετάλλευσης. Να ανέβει δηλαδή κι εκείνος ψηλά για να μπορέσει να εκμεταλλευτεί… Πόσο ανόητη ήταν!\nΤην χειρίστηκε είναι η αλήθεια. Τα δεδομένα του μακριά και πέρα απ’ τα δικά της αυτονόητα. Δεν ζήτησε δα και τίποτα σπουδαίο. Άνθρωπο ζήτησε να βαδίσουν μαζί στις δυσκολίες της ζωής.\nΔεν διερωτήθηκε ποτέ, αν και ο Παύλος ήταν μέρος των δυσκολιών της. Θυσίες κι υποχωρήσεις οδηγούσαν σε νέες θυσίες και υποχωρήσεις και ο δρόμος χωρίς τελειωμό… για να κυλίσει η σχέση μπρος! Αδιέξοδα και νέα αδιέξοδα. Απαιτήσεις, υποδείξεις και προσταγές. Κι εκείνη ακολουθούσε… δεν ζήτησε δα και τίποτα σπουδαίο… Μοναχά έναν άνθρωπο!\nΚι έπειτα έκανε πίσω. Ακριβώς τη στιγμή που συνέτριψε το Είναι της, που έβαλε σε δεύτερη και τρίτη μοίρα αξίες και ιδανικά που την γαλούχησαν, για να προσεγγίσει λέει καλύτερα το «εμείς». Πόσο ανόητη και αφελείς ήταν…\nΔεν ήθελε και πολύ. Πάντοτε άλλωστε είχε σκαμπανεβάσματα…\nΗ αλήθεια είναι πως, ποτέ, δεν κράτησε τίποτα τον εαυτό της… Έτσι έμαθε! Να δίνει ότι μπορεί και ότι δεν μπορούσε και να μοιράζεται… Είχε άλλωστε μάθει από νωρίς να παλεύει. Στους άλλους πίστευε πως έπρεπε απλώς να δείξει το δρόμο. Ο καθένας με τις επιλογές του. Δεν είναι δηλαδή πως δεν ήξεραν το δρόμο, αλλά ότι κι όταν τον μάθαιναν επέλεγαν συνειδητά να μην τον ακολουθήσουν. Κι εκείνη είχε κάνει την επιλογή της καθαρά και ξάστερα κι ας λύγισε από το θεριό του έρωτα που της κατέτρωγε τα σωθικά και πλέον και τη σκέψη.\nΔεν ήταν δα και παιδούλα. Είχε πλήρη ευθύνη των επιλογών της και μ’ αυτά και τ’ άλλα, κατακλύστηκε από το φόβο. Ένα πλέγμα φόβου απλώνονταν πάνω από το κεφάλι της και κυρίευε κάθε πτυχή της ζωής της. Δεν ήξερε στα αλήθεια, αν έβγαζε εκείνη την κραυγή, άναρθρη ή όχι, αν η εκτονωτική της δύναμη είχε σταματήσει η τρικυμία του εγκεφάλου πριν καούν απ’ το αλάτι της θάλασσας τα εγκεφαλικά της κύτταρα. Για ένα ήταν σίγουρη: Δρόμος επιστροφής δεν υπήρχε. Κι ήθελε τόσο, μα τόσο πολύ να γυρίσει πίσω το χρόνο, σε εκείνη τη σιωπή που της «βγήκε» όταν η αξιοπρέπεια της έκλεισε το στόμα και, αδιάφορη για τους περιπατητές, θα βγάζε μια οδυνηρή κραυγή, με όλη τη δύναμη της καρδιάς της.\nΒαγγελιώ Καρακατσάνη (Αρχάνες Ηρακλείου)\nΠροηγούμενη δημοσίευση Δημ. Κουτσούμπας: Πρωτοστατούμε στην ανάδειξη των προβλημάτων των πολύτεκνων οικογενειών\nΕπόμενη δημοσίευση Εξήντα χρόνια από τη Σφαγή του Σηκουάνα την 17η Οκτώβρη του 1961


ΟΜΑΔΙΚΗ ΕΚΔΡΟΜΗ ΜΕΣΑ ΣΤΙΣ ΓΙΟΡΤΕΣ ΣΤΗΝ ΠΡΑΓΑ & ΤΗ ΒΙΕΝΝΗ !! - Loyalty Bussiness Club - Τουριστικό γραφείο\n5 ημέρες στις πανέμορφα στολισμένες Πράγα και Βιέννη με ΔΩΡΟ εκδρομή στο Τσέσκυ Κρούμλωφ !!\n5 ημέρες στην Χριστουγεννιάτικη Πράγα και Βιέννη με ΔΩΡΟ εκδρομή στο Τσέσκυ Κρούμλωφ !!\nΑναχώρηση στις 23 Δεκεμβρίου 2018 & 2 Ιανουαρίου 2019 !\nΤιμή κατά άτομο σε δίκλινο δωμάτιο 545€ για 23 Δεκεμβρίου 2018 !\nΤιμή κατά άτομο σε δίκλινο δωμάτιο 425€ για 2 Ιανουαρίου 2019 !\nΑΝΑΧΩΡΗΣΗ / ΕΠΙΣΤΡΟΦΗ Αθήνα – Μπρατισλάβα\nΩΡΑ ΑΝΑΧΩΡΗΣΗΣ 23 Δεκ : 05:00- 06:15 , 2 Ιαν : 12:00 – 13:20\nΩΡΑ ΕΠΙΣΤΡΟΦΗΣ 27 Δεκ : 19:55 – 23:10 , 6 Ιαν : 19:30 – 22:45\nΑεροπορικά εισιτήρια οικονομικής θέσης Αθήνα – Μπρατισλάβα – Αθήνα με την Aegean Airlines.\nΣημείωση : Οι ξεναγήσεις, εκδρομές, περιηγήσεις είναι ενδεικτικές και δύναται να αλλάξει η σειρά που θα πραγματοποιηθούν. Στην αναχώρηση 02.01 δεν περιλαμβάνεται η εκδρομή στη Μπρατισλάβα και η πτήση θα προσγειωθεί και θα απογειωθεί από το αεροδρόμιο της Βιέννης.\n4 Ημέρες στη γιορτινή Βιέννη 269€ με προκαταβολή 125


«Κόκκινος διάβολος» μέχρι το 2019 ο Τζόουνς - Onsports.gr\nOnsports Team\t30 Ιουνίου 2015, 06:01\n«Κόκκινος διάβολος» μέχρι το 2019 ο Τζόουνς\nΝέο συμβόλαιο τεσσάρων ετών υπέγραψε με τη Μάντσεστερ Γιουνάιτεντ ο Άγγλος αμυντικός, με τις απολαβές του να φτάνουν τις 120.000 λίρες την εβδομάδα!\nΤουλάχιστον μέχρι το 2019 θα αγωνίζεται στη Μάντσεστερ Γιουνάιτεντ ο Φιλ Τζόουνς καθώς τη Δευτέρα υπέγραψε νέο συμβόλαιο τεσσάρων ετών, επεκτείνοντας τη συνεργασία του με τους «κόκκινους διάβολους» για έναν χρόνο συγκριτικά με το προηγούμενο συμβόλαιό του.\nΟ Τζόουνς θα λαμβάνει 120.000 λίρες την εβδομάδα και θα συνεχίσει στο «Ολντ Τράφορντ» όπου πήγε για πρώτη φορά το καλοκαίρι του 2011 από τη Μπλάκμπερν. Μιλώντας στο πλαίσιο της υπογραφής του νέου συμβολαίου του ο Τζόουνς δήλωσε: «Είναι ένας μεγάλος σύλλογος και ανυπομονώ να ξεκινήσει η νέα σεζόν».\nΟ Φαν Χάαλ με τη σειρά του τόνισε: «Είμαστε απόλυτα ικανοποιημένοι που ο Φιλ υπέγραψε νέο συμβόλαιο. Είναι ένας ταλαντούχος παίκτης με πολλά στοιχεία και μπορεί να παίξει σε πολλές θέσεις. Είναι νεαρός αμυντικός που εξελίσσεται συνεχώς».\n25 λεπτά πριν Η Σπανουδάκη επέλεξε το Βελιγράδι για τη χειμερινή της προετοιμασία και ντεμπούτο στο Βερολίνο\n57 λεπτά πριν ΑΕΛ Λεμεσού: Παραιτήθηκε ο Κερκέζ


Ε Μ ΠΡΟ Σ... για Ανάπτυξη !: Μιλάει για σχοινί... στο «σπίτι του κρεμασμένου»\n«Δακρυρροών» ο Αλέξης Τσίπρας έγραψε στα social media για τις πυρκαγιές στην Αχαΐα:\n«Η σκέψη μου είναι στην Αχαΐα και στους ανθρώπους που δοκιμάζονται. Δεν είναι ώρα για απόδοση ευθυνών. Τουλάχιστον όμως όσοι έχουν ευθύνη ας μην προκαλούν, είτε με δηλώσεις αυτοθαυμασμού, είτε με σέλφι στις παραλίες».\nΚαι σε αυτό το σημείο αν είχαν ζωή, θα ξεσπούσαν σε σαρκαστικά γέλια κάποιες φωτογραφίες, με τον Αλέξη και τα πούρα του στο χλιδάτο κότερο Παναγοπούλου, λίγες ημέρες μετά το ολοκαύτωμα... του Ματιού.\nΠάντως, εξακολουθούσε να είναι αριστερός ακόμη και στο πλωτό κάστρο της πλουτοκρατίας. Αφημένο στο τραπέζι του ένα αυτοβιογραφικό βιβλίο ενός Γάλλου αριστεριστή, με το πανόραμα της δεκαετίας του ‘70, τα οδοφράγματα, τις οργανώσεις της Αριστεράς, την σύγκρουση με την ακροδεξιά, τη γερμανική τρομοκρατία της RAF, την «επανάσταση των γαρυφάλλων» (σ.σ. την τιμή μας στη μνήμη του Οτέλιο Καρβάλιο που έφυγε πριν οχτώ ημέρες).\nΟχι, δεν υπερασπιζόμαστε την παρούσα κυβέρνηση. Η στήλη ούτε τον ΣΥΡΙΖΑ κατηγόρησε για το ανεξέλεγκτο της φωτιάς στο Μάτι. Ακόμη και το διοικητικό αλαλούμ που καταγράφηκε και αναδύθηκε τραγελαφικά μέσα από τις ηχογραφημένες συνομιλίες, θα μπορούσε να αποδοθεί στην γνωστή ανεπάρκεια, την έλλειψη επαγγελματισμού, το αλαλούμ του ελληνικού κρατικού μηχανισμού, όταν υπάρχουν έκτακτες καταστάσεις.\nΟι νουνεχείς πολίτες δεν τα απέδωσαν αυτά στην κυβέρνησή του. Σοκαρίστηκαν όμως με κάτι άλλο, ανυπέρβλητο σε ευτέλεια και κυνισμό. Στο ανήθικο θέατρο που έπαιξε εκείνο το φρικιαστικό βράδυ, κάνοντας τον ανήξερο για την ύπαρξη νεκρών, και ρωτώντας με «ενδιαφέρον» τι ώρα θα πετάξουν το πρωί τα Καναντέρ για να σβήσουν τη φωτιά.\nΩστόσο και ακόμη και αυτό θα μπορούσε να δικαιολογηθεί. Από το ξάφνιασμα της στιγμής, από την έλλειψη κυβερνητικής πείρας, από την αδυναμία να σηκώσει στους ώμους του το βάρος των δεκάδων νεκρών. Άνθρωποι είμαστε, συμβαίνουν, ακόμη και σε πρωθυπουργούς.\nΌμως ένα χρόνο μετά στην ιστοσελίδα «Popaganda» χαρακτήρισε «ατυχή στιγμή» το παρανάλωμα των 102 πολιτών, και φυσική καταστροφή το Μάτι. Στα χνάρια της Ρένας Δούρου που της έκατσε η «στραβή» στη βάρδιά της, και του Πολάκη κατά τον οποίο νεκροί «θόλωσαν την εικόνα».\nΑυτά εντοπίζουμε. Τη δομική αδυναμία του ΣΥΡΙΖΑ να υψώσει αξιόπιστη αντιπολιτευτική φωνή. Είναι δυνατόν με τις μνήμες του λαού να είναι πρόσφατες, και εξ ου τραυματικές από την πύρινη εκατόμβη, να γράφει «δεν είναι ώρα για καταλογισμό ευθυνών» Ποιος; Ο πρωθυπουργός των 102 νεκρών;\nΟι τωρινοί άνετα μπορούν να του απαντήσουν, κάηκαν δέντρα και σπίτια αλλά μεριμνήσαμε και γλυτώσαμε ανθρώπινες ζωές. Δεν κάηκαν 102 άνθρωποι.\nΕπίσης, πιστεύει ότι αντιπαραβάλλεται και εξομοιώνεται η συμπεριφορά του εκείνο το βράδυ, με το μπάνιο του Μητσοτάκη στη θάλασσα, και πολύ περισσότερο ότι δικαιώνεται;\nΆλλωστε ούτε ο ίδιος, ούτε ο Μητσοτάκης έχουν καταταγεί… στις δυνάμεις της Πυροσβεστικής, ώστε να απαιτείται η παρουσία τους στο μέτωπο. Δεν χρειάζονται εκεί, μπέρδεμα θα έφερναν.\nΟι πρωθυπουργοί μπορούν να πάνε εκ των υστέρων για να ενημερωθούν, να εκτιμήσουν με τη βοήθεια ειδικών, και να υποσχεθούν προγραμματισμένα μέτρα στήριξης. Για την ώρα της μάχης, υπάρχουν επιτελικοί εντολείς και εκπαιδευμένοι εντελλόμενοι.\nΚαι σίγουρα δεν μπορούν να πηγαίνουν σαν τον συνεταίρο του Τσίπρα, τον Καμμένο, χωρίς κανένα ίχνος ανθρωπιάς. Να απαντάνε χυδαία σε πονεμένους ανθρώπους, σε ανθρώπους που είδαν τη φρίκη με τα μάτια τους, που έχασαν ανθρώπους τους, που έγιναν αποκαΐδια τα σπίτια τους, «μιλάς σαν τον Πορτοσάλτε», στα παράπονα που του έκαναν. Και αυτή την συμπεριφορά η κυβέρνησή του την χρεώνεται.\nΠολύ πιο πειστικός θα ήταν αντιπολιτευτικά, αν εξέφραζε όπως έκανε, την συμπαράστασή του στους κατοίκους. Ακόμη και αν ειρωνευόταν το «επιτελικό κράτος». Ως εκεί όμως. Ως το σημείο να μην προκαλεί. Και προκάλεσε, θύμωσε πολύ κόσμο, μιλώντας αυτός για καταλογισμό ευθυνών σε θέματα πυρκαγιών. Θύμωσε κόσμο όχι με το θυμό που προσπαθεί να εμπνεύσει.\nΑναρτήθηκε από Stathis στις 7:21:00 π.μ.\nΕτικέτες Αντιπαραθεση, Αντιπολίτευση, Πυρκαγιές, Συριζα, Τσίπρας\n"Η Τουρκία προσπαθεί να μας βάλει σε καθεστώς δρομολογήσεων και νεοραγιαδισμού"- Δρ Δ.Σταθακόπουλος -\n▼ 08/01 - 08/08 (39)\nΑθηναϊς Νέγκα: «Οι ξερόλες του καναπέ νομίζουν πως...\nΠρωτοφανές! Επίθεση από ομάδες νεαρών σε πυροσβέστ...\nΠύρινος εφιάλτης στην Αττική: Ολονύχτια μάχη με τι...\nΝΑΙ στο επιτελικό κράτος του Μητσοτάκη - Καμιά «οφ...\nΝύχτα κόλασης σε Αττική, Εύβοια, Μάνη – Χιλιάδες ά...\nΟλονύχτια μάχη με τις φλόγες: Πύρινος όλεθρος σε ο...\nΜητσοτάκης για τις πυρκαγιές: Τα δύσκολα είναι μπρ...\nΙδού πως ενισχύουν το «αντι–ΣΥΡΙΖΑ» μέτωπο οι πολι...\nΠώς μπορείς να μην αγαπάς τον «Μανόλο»;\nΑρχαία Ολυμπία: Κοντά στον αρχαιολογικό χώρο οι φλ...\nΑδειάζει η κλεψύδρα για Τσίπρα – Δεν κόβει εισιτήρ...\nΤζένιφερ Άνιστον – «Σταμάτησα να κάνω παρέα με άτο...\nΗ αξία και τα οφέλη της εκμάθησης ξένων γλωσσών\nΜητσοτάκης: Δεν είχαμε καμία απώλεια ανθρώπινης ζω...\nΝύχτα εφιάλτης σε Βαρυμπόμπη, Τατόι, Θρακομακεδόνε...\nΦωτιά στη Βαρυμπόμπη: Δείτε βίντεο και φωτογραφίες...\nΠ. Τασσούδη: «Είμαστε υπέρ των εμβολιασμών και υπέ...\nΤο κλίμα της Ελλάδας θα μοιάζει όλο και περισσότερ...\nΚαύσωνας-«μαμούθ» λιώνει τη χώρα: Δύσπνοια και την...\nΜΥΘΙΚΟΣ Τεντόγλου: «Πέταξε» στα 8.41μ. και κατέκτη...\nΧαρδαλιάς: Μεγαλύτερη φωτιά αυτή τη στιγμή στη Ρόδ...\nΤο στοίχημα του Μητσοτάκη με τη ΝΔ και η ατολμία τ...\nNewsweek: Η Τουρκία είναι ιμπεριαλιστική χώρα - Μη...\nΡωσία-covid-19: Καταγράφηκαν 22.804 νέα κρούσματα ...\nΑντιπολίτευση από ΣΥΡΙΖΑ είτε με όρους περιθωρίου ...\nΜετάλλαξη «Δέλτα» – Πλήττει και εμβολιασμένους, «σ...\nΣκληρή αντιπολίτευση δεν είναι η κίτρινη αντιπολίτ...\nH τεχνολογία mRNA κατά του καρκίνου - Εμβολιάστηκε...\nΟ Λαβρέντι Μπέρια του ΣΥΡΙΖΑ και οι «άμαχοι» του Μ...


Μονογραφίες Επαγγελμάτων Αρχιτέκτονας Πηγές πληροφόρησης : Μια συνέντευξη του Δημήτρη Διαμαντόπουλου- Αρχιτέκτονας Οργανισμός Απασχολήσεως Εργατικού Δυναμικού. - ppt κατέβασμα\nΜονογραφίες Επαγγελμάτων Αρχιτέκτονας Πηγές πληροφόρησης : Μια συνέντευξη του Δημήτρη Διαμαντόπουλου- Αρχιτέκτονας Οργανισμός Απασχολήσεως Εργατικού Δυναμικού.\nΔημοσίευσεΣάπφιρα Ζάνος Τροποποιήθηκε πριν περίπου ένα χρόνο\nΠαρουσίαση με θέμα: "Μονογραφίες Επαγγελμάτων Αρχιτέκτονας Πηγές πληροφόρησης : Μια συνέντευξη του Δημήτρη Διαμαντόπουλου- Αρχιτέκτονας Οργανισμός Απασχολήσεως Εργατικού Δυναμικού."— Μεταγράφημα παρουσίασης:\n1 Μονογραφίες Επαγγελμάτων Αρχιτέκτονας Πηγές πληροφόρησης : Μια συνέντευξη του Δημήτρη Διαμαντόπουλου- Αρχιτέκτονας Οργανισμός Απασχολήσεως Εργατικού Δυναμικού\n2 ΟΑΕΔ Συνέντευξη - Πώς ορίζεται το επάγγελμά σας, και ποιες είναι οι παραλλαγές του; Η αρχιτεκτονική είναι ένα λειτούργημα, που έχει σχέση με τη δημιουργία των δοχείων της ζωής του ανθρώπου. Σχετίζεται με τη μελέτη, τον προγραμματισμό και τον σχεδιασμό, την κατασκευή και την επίβλεψη όλων των κτιρίων και των διαμορφώσεων περιβάλλοντος χώρου, που χρειάζεται ο άνθρωπος για όλων των ειδών τις δραστηριότητές του. Καλύπτει ένα τεράστιο φάσμα, από τη μελέτη των διαμορφώσεων του υπαίθριου χώρου, τον σχεδιασμό της πόλης, τεχνικά έργα, γέφυρες, λιμάνια, έως διαμορφώσεις εσωτερικών χώρων. Η αρχιτεκτονική αφορά σε οποιαδήποτε δραστηριότητα του ανθρώπου χρειάζεται χώρο. Μέσα από τη σωστή οργάνωση της πόλης διαμορφώνονται συμπεριφορές και νοοτροπίες. Πιστεύω ότι μια πόλη μπορεί να οδηγήσει στη φασιστικοποίηση ή στην επικοινωνία των ανθρώπων, όπως και ένα σχολείο κ.λπ. Ζώντας σε αυτόν τον χώρο οι άνθρωποι υιοθετούν την ανάλογη συμπεριφορά, φιλική ή επιθετική, ανταγωνιστική και εχθρική ή συμφιλιωτική. Σχετικά με τις παραλλαγές τώρα, μπορεί κανείς να είναι θεωρητικός, κριτικός της αρχιτεκτονικής. Μπορεί να είναι επαγγελματίας, μπορεί να είναι και τα δύο. Μπορεί να είναι εκπαιδευτικός, να διδάσκει. Μπορεί ακόμα να είναι διοικητικός υπάλληλος και να ασχολείται με τον προγραμματισμό ή τον έλεγχο μελετών κατασκευών στο Δημόσιο ή σε Οργανισμούς. Ο αρχιτέκτονας μηχανικός έχει ως αντικείμενο απασχόλησης τις περιoχές τoυ αρχιτεκτoνικoύ και αστικoύ σχεδιασμoύ, της συντήρησης και απoκατάστασης, τoυ σχεδιασμoύ τoπίoυ και περιβάλλoντoς, και τoυ πoλεoδoμικoύ και χωρoταξικoύ σχεδιασμoύ, με σκοπό την καλύτερη αξιοποίηση του χώρου με πρακτικές, χρήσιμες και αισθητικά ικανοποιητικές λύσεις. Μελετά και σχεδιάζει τη διαμόρφωση του εσωτερικού και εξωτερικού των κτιρίων σύμφωνα με τις προδιαγραφές και τη σχετική νομοθεσία, συνεργαζόμενος με τον πολιτικό μηχανικό, τον τοπογράφο, τον μηχανολόγο μηχανικό. ΠΕΡΙΓΡΑΦΗ ΤΟΥ ΕΠΑΓΓΕΛΜΑΤΟΣ Μονογραφίες Επαγγελμάτων Αρχιτέκτονας\n3 ΟΑΕΔ Συνέντευξη - Πώς είναι το εργασιακό σας περιβάλλον; Το εργασιακό περιβάλλον του αρχιτέκτονα διαφοροποιείται κάθε φορά ανάλογα με τις επιλογές που έχει κάνει, εάν, δηλαδή, δουλεύει σε μικρό, μεσαίο ή μεγάλο γραφείο, ιδιωτικό ή δημόσιο. Θα έλεγα ότι εμείς έχουμε προσπαθήσει να έχουμε ένα εργασιακό περιβάλλον που να ευνοεί τη δημιουργικότητα. Στην πράξη αυτό σημαίνει ότι υπάρχουν σχεδιαστήρια για να μπορεί κανείς να σχεδιάσει και με το χέρι, παράλληλα με τη δυνατότητα να σχεδιάσει ηλεκτρονικά. Υπάρχει η δυνατότητα να φτιάξει κανείς μακέτες, να ζωγραφίσει πράγματα, υπάρχουν βιβλία, όλες, τέλος πάντων, οι αναγκαίες προϋποθέσεις για να μπορεί κανείς να κάνει μια δημιουργική δουλειά, αλλά και να καλύψει και το τεχνοκρατικό της μέρος. Εργάζεται σε συνθήκες γραφείου, όπου μελετά και σχεδιάζει ένα έργο πριν αυτό υλοποιηθεί. Επίσης, είναι υποχρεωμένος να παρευρίσκεται και να επιβλέπει τις εργασίες που γίνονται σε εσωτερικούς ή εξωτερικούς χώρους. Το εργασιακό περιβάλλον Μονογραφίες Επαγγελμάτων Αρχιτέκτονας\n4 ΟΑΕΔ Συνέντευξη - Ποιες δεξιότητες θεωρείτε χρήσιμες για αυτό το επάγγελμα; Η πιο σημαντική δεξιότητα είναι η ικανότητα νοερής αναπαράστασης ιδεατών χώρων και κατασκευών, χώρων οι οποίοι δεν υπάρχουν και τους οποίους πρέπει να αναπαραστήσεις μέσα στο μυαλό σου, για να μπορέσεις στη συνέχεια να τους αποτυπώσεις και να τους περιγράψεις με τα κατάλληλα εργαλεία, ώστε να εκφράσεις αυτό που θέλεις. Το δεύτερο πράγμα που θεωρώ πάρα πολύ σημαντικό είναι η δεξιότητα ή η ικανότητα της αντικειμενικής αντίληψης, της αίσθησης που προκαλούν τα κτίρια, οι χώροι και οι κατασκευές στον άνθρωπο. Πρέπει να σχεδιάζεις λαμβάνοντας υπόψη σου ότι αυτό που κάνεις θα δημιουργήσει συγκεκριμένες αισθήσεις στους άλλους ανθρώπους. - Ποια στοιχεία προσωπικότητας θεωρείτε χρήσιμα για αυτό το επάγγελμα; Το όραμα, η ευαισθησία, η φαντασία, η μεγάλη υπομονή και επιμονή, η πίστη, η συνεργασιμότητα. Ο αρχιτέκτονας δεν μπορεί να κάνει μόνος του κάτι με τα χέρια του, χρειάζονται πάρα πολλοί άνθρωποι που θα έρθουν να τον βοηθήσουν να το χτίσει. Ιδιαίτερα Προσωπικά Χαρακτηριστικά και Ικανότητες: Η σχεδιαστική ικανότητα σε συνδυασμό με την καλλιτεχνική ευαισθησία και τη δημιουργική φαντασία είναι απαραίτητα προσόντα για τον αρχιτέκτονα μηχανικό. Πρέπει, όμως, να λαμβάνει πάντα υπόψη του τις απαιτήσεις των πελατών του και κυρίως να δείχνει ευαισθησία σε θέματα που αφορούν στην προστασία του περιβάλλοντος. Μονογραφίες Επαγγελμάτων Αρχιτέκτονας\n5 ΟΑΕΔ Συνέντευξη Τι σπουδές ή κατάρτιση ακολουθήσατε; Σπούδασα αρχιτεκτονική στο Αριστοτέλειο Πανεπιστήμιο Θεσσαλονίκης. Δεν ακολούθησα περαιτέρω σπουδές, αλλά έκανα μία διά βίου εκπαίδευση και σπουδή σε πράγματα που σχετίζονται με την αρχιτεκτονική, γι’ αυτό και πολλές φορές λέω ότι σε ένα βαθμό είμαι αυτοδίδακτος. Αυτή η διά βίου εκπαίδευση είχε να κάνει με συστηματική μελέτη και διάβασμα όλων των πραγμάτων που σχετίζονται με την αρχιτεκτονική και πάντα βέβαια προσπαθώντας να μελετάω σε σχέση με τα βιώματα και τις παρατηρήσεις σε τόπους, πόλεις και οικισμούς. Σπουδές : Τα Τμήματα Αρχιτεκτόνων Μηχανικών ανήκουν στο 4ο Επιστημονικό Πεδίο Τεχνολογικών Επιστημών (πρόσβαση από θετική ή τεχνολογική κατεύθυνση α. Τεχνολογίας και Παραγωγής β. Πληροφορικής και Υπηρεσιών, χωρίς απώλεια μορίων) και για την εισαγωγή, απαιτείται επιπλέον η εξέταση στα ειδικά μαθήματα Ελεύθερο Σχέδιο και Γραμμικό Σχέδιο. Οι προπτυχιακές σπουδές στο Τμήμα Αρχιτεκτόνων Μηχανικών διαρκούν δέκα (10) εξάμηνα, στα οποία συμπεριλαμβάνεται και η εκπόνηση Ερευνητικής και Διπλωματικής Εργασίας και οδηγούν σε ενιαίο δίπλωμα αρχιτέκτονα μηχανικού Μονογραφίες Επαγγελμάτων Αρχιτέκτονας\n6 ΟΑΕΔ Επαγγελματικά Δικαιώματα: Το επάγγελµα του αρχιτέκτονα µηχανικού καθορίζεται και κατοχυρώνεται με τον Ν.4663/1930 ΦΕΚ 149 Α / 9.5.1930: "Περί ασκήσεως του επαγγέλµατος του Πολ. Μηχανικού, Αρχιτέκτονος και Τοπογράφου". Ο νόµος αυτός καθορίζει ότι: α. Η ελευθέρα άσκηση του επαγγέλµατος του πολιτικού µηχανικού, του αρχιτέκτονος, του τοπογράφου, επιτρέπεται µόνον εις τους κεκτηµένους ∆ίπλωµα της αντίστοιχης σχολής του Ε. Μ. Πολυτεχνείου ή οµοταγών σχολών της αλλοδαπής, β. Η χρήση του τίτλου "∆ιπλωµατούχος Μηχανικός" και η άσκηση του επαγγέλµατος του µηχανικού από άτοµα που δεν πληρούν τις προυποθέσεις των ανωτέρω νόµων απαγορεύεται και "τιµωρείται επί εγκλήσει εις βαθµόν πληµµελήµατος δια φυλακίσεως". Επίσης, προβλέπονται από: Β.Δ 16/17-3-50, παρ. 1 άρθρο 2, Π.Δ 206/59, Γνωμοδότηση 1 αρ. πρωτ. 3691/12-1-79, έγγραφα ΥΠΕΧΩΔΕ αρ. πρωτ. 33852/622/6-12-79, 368/1/10- 12-79 σχετικά με τη θερμομόνωση κτιρίων,Π.Δ 4/2/85, Π.Δ 208/99, Π.Δ 211/99(ΦΕΚ 179 - Α), και Εγκύκλιος 51502/1967 Γραφείου Πολεοδομίας Αθηνών, "Περί των δικαιωμάτων διαφόρων τεχνικών επί Αρχιτεκτονικών και Στατικών μελετών και επιβλέψεως οικοδομικών έργων". Τα τελευταία χρόνια, στις απειλές προστέθηκαν πέρα της ανωτατοποίησης των ΤΕΙ, η ενσωμάτωση των Οδηγίων 89/48 και 92/51 στην εθνική νομοθεσία με τα Π.Δ. 165/2000 και 385/2002 και η ίδρυση του Συμβουλίου Αναγνώρισης Επαγγελματικών Ισοτιμιών, στα πλαίσια αντιδιαστολής ακαδημαϊκών από επαγγελματικές ισοτιμίες, σύμφωνα με το πνεύμα των παραπάνω Οδηγιών. Οι απόφοιτοι των τμημάτων εγγράφονται στο Τεχνικό Επιμελητήριο Ελλάδας, σύμφωνα με το ΦΕΚ 149Α 9/5/1936. Μονογραφίες Επαγγελμάτων Αρχιτέκτονας\n7 Συνέντευξη - Τι σας προσφέρει, και τι σας στοιχίζει, αυτό το επάγγελμα; Η αρχιτεκτονική τα ζητάει όλα. Ζητάει ανθρώπους διατεθειμένους να δώσουν την ψυχή τους σε αυτήν. Από την άλλη μεριά, δίνει και μεγάλη ικανοποίηση, όταν αισθάνεσαι ότι πραγματικά μπορείς να δημιουργήσεις από το τίποτα πράγματα, κτίρια, χώρους, που θα βελτιώσουν τη ζωή των ανθρώπων. Επίσης, επειδή χρειάζεται πάρα πολλή δουλειά, ζητάει και αυταπάρνηση, άρα στοιχίζει πάρα πολύ στην προσωπική και την οικογενειακή ζωή. Τομείς Απασχόλησης και Προοπτικές Αγοράς Εργασίας: : Μονογραφίες Επαγγελμάτων Αρχιτέκτονας ΟΑΕΔ Μπορεί να εργαστεί στο δημόσιο τομέα, σε υπουργεία, οργανισμούς, τράπεζες, ως ελεύθερος επαγγελματίας (τεχνικό γραφείο), ως καθηγητής εκπαίδευσης και κατάρτισης, αφού φοιτήσει στην Παιδαγωγική Σχολή της ΑΣΠΑΙΤΕ. Οι νέοι τομείς της αρχιτεκτονικής, με τους οποίους μπορεί να ασχοληθεί επαγγελματικά είναι: η περιβαλλοντική μέριμνα και η μέριμνα για το τοπίο, η βιομηχανοποιημένη παραγωγή εγκαταστάσεων και εξοπλισμού, η συντήρηση, ο επανασχεδιασμός και η επαναχρησιμοποίηση παλαιών κτισμάτων, η αρχιτεκτονική τοπίου, οι νέες τεχνολογίες στο σχεδιασμό και την κατασκευή, οι κοινωνιολογικές και εθνολογικές προσεγγίσεις για το σχεδιασμό και οι οπτικοακουστικές παράμετροι, ως στοιχείο για την χρήση του χώρου. Σήμερα, οι προοπτικές του επαγγέλματος παρουσιάζονται πολύ θετικές.\n8 Συνέντευξη - Ποια ήταν τα ερεθίσματα στην παιδική ή εφηβική σας ηλικία που σας ώθησαν να ακολουθήσετε αυτό το επάγγελμα; Μικρός, στον Πόρο, το μόνο επάγγελμα που έβλεπα να πληρώνεται ήταν του βαρκάρη. Έτσι έλεγα ότι θα γίνω βαρκάρης. Όταν αργότερα ήρθα στην Αθήνα, πήγαινα συχνά στο σπίτι ενός καλού φίλου και συμμαθητή, που ο πατέρας του ήταν αρχιτέκτονας. Είχαν μία ποιότητα και ένα επίπεδο ζωής καλύτερο από το δικό μας, που είχαμε περάσει δύσκολα στη διάρκεια του πολέμου. Και έτσι, μέσα από την ανασφάλεια που υπήρχε στην οικογένεια σκέφτηκα ότι αυτό θα μπορούσε να είναι ένα καλό επάγγελμα, που να μου προσφέρει μια άνεση ζωής. Συν τοις άλλοις, θα ήταν και εύκολο, γιατί δεν ήμουν και πάρα πολύ καλός μαθητής. Πήγαινα, λοιπόν, στο σπίτι που είχε σχεδιάσει ο πατέρας του συμμαθητή μου και από δεκατριών-δεκατεσσάρων χρόνων άρχισα να σχεδιάζω κατόψεις, αντιγράφοντας την κάτοψη του σπιτιού και κάνοντας και διάφορες παραλλαγές. Έτσι, λοιπόν, ο πρώτος μου δάσκαλος, χωρίς να το ξέρει, ήταν ο Μανώλης Βουρέκας. - Ποια ήταν η μεγαλύτερη επαγγελματική σας επιτυχία, και γιατί; Νομίζω ότι η μεγαλύτερη επαγγελματική μου επιτυχία είναι ότι κατάφερα χωρίς συμβιβασμούς σε όλο αυτό το διάστημα της επαγγελματικής μου ζωής να κάνω μια σχετικά ποιοτική αρχιτεκτονική δουλειά σε ένα τοπίο που δεν ήταν πάντοτε τόσο φιλικό και ευνοϊκό. Μονογραφίες Επαγγελμάτων Αρχιτέκτονας\n9 Συνέντευξη - Τι θα αλλάζατε στην πορεία σας αν ξεκινούσατε τώρα; Θα συνέχιζα περαιτέρω τις σπουδές μου, γιατί θεωρώ ότι είναι πάρα πολύ σημαντικό να έχει κανείς καλούς δασκάλους και μια ολοκληρωμένη παιδεία. Παράλληλα θα έκανα πρακτική εξάσκηση και θα ταξίδευα. - Τι συμβουλή θα δίνατε σε κάποιον που θέλει να ακολουθήσει αυτό το επάγγελμα; Θα του έλεγα, πριν αποφασίσει, να μάθει περισσότερα για την αρχιτεκτονική. Να συναντήσει και να μιλήσει με αρχιτέκτονες, των οποίων το έργο εκτιμά. Να διαβάσει κείμενα για την αρχιτεκτονική, όπως του Πικιώνη, του Άρη Κωνσταντινίδη ή και το «Γράμμα σε έναν νέο αρχιτέκτονα» του Τομπάζη, που περιγράφει με αναλυτικό τρόπο τι είναι η αρχιτεκτονική. Μονογραφίες Επαγγελμάτων Αρχιτέκτονας\n10 Συνέντευξη - Τι συμβουλή θα δίνατε σε κάποιον που ΔΕΝ ξέρει αν θέλει να ακολουθήσει αυτό το επάγγελμα; Η συμβουλή μου είναι να αναζητήσει μια άλλη ασχολία, εάν έχει αμφιβολίες. Γιατί για το επάγγελμα του αρχιτέκτονα είναι απαραίτητη η σιγουριά ότι η αρχιτεκτονική τον συγκινεί και θέλει πραγματικά να δοθεί σε αυτή. - Ποια είναι τα βοηθήματα για αυτό το επάγγελμα που θα ήταν χρήσιμα σε έναν νέο; Το πρώτο είναι να έχει πάθος και όνειρα. Ύστερα να έχει μία καλή και γενική παιδεία, να συνεχίζει να διαβάζει διαρκώς οτιδήποτε έχει σχέση με την πόλη, την αρχιτεκτονική, τους ανθρώπους. Να ταξιδεύει και να αποκτά βιώματα, να μιλά και να καταλαβαίνει τους ανθρώπους, να είναι ανοιχτός στη ζωή. Μονογραφίες Επαγγελμάτων Αρχιτέκτονας\n11 Μονογραφίες Επαγγελμάτων Αρχιτέκτονας Πηγές πληροφόρησης : Μια συνέντευξη του Δημήτρη Διαμαντόπουλου- Αρχιτέκτονας http://ekpedeftiko.sfm.gr/professions/arxitekton/interview.shtml Οργανισμός Απασχολήσεως Εργατικού Δυναμικού http://epagelmata.oaed.gr/list.php?lett=A\nΚατέβασμα ppt "Μονογραφίες Επαγγελμάτων Αρχιτέκτονας Πηγές πληροφόρησης : Μια συνέντευξη του Δημήτρη Διαμαντόπουλου- Αρχιτέκτονας Οργανισμός Απασχολήσεως Εργατικού Δυναμικού."\nΠΑΝΕΠΙΣΤΗΜΙΟ ΚΥΠΡΟΥ ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ Εισδοχή Ελλαδιτών Υποψηφίων στο Πανεπιστήμιο Κύπρου www.ucy.ac.cy/fmweb/ και στο Τεχνολογικό Πανεπιστήμιο.


1 ΑΡΧΗ 1ης ΣΕΛΙΔΑΣ ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ ΚΕΝΤΡΙΚΗ ΕΠΙΤΡΟΠΗ ΕΙΔΙΚΩΝ ΜΑΘΗΜΑΤΩΝ ΤΡΙΤΗ 27 ΙΟΥΝΙΟΥ 2017 ΚΟΙΝΗ ΕΞΕΤΑΣΗ ΟΛΩΝ ΤΩΝ ΥΠΟΨΗΦΙΩΝ ΣΤΟ ΓΡΑΜΜΙΚΟ ΣΧΕΔΙΟ ΣΥΝΟΛΟ ΣΕΛΙΔΩΝ ΠΕΝΤΕ (5) Θέμα: ΜΙΚΡΟ ΑΝΑΨΥΚΤΗΡΙΟ ΜΕ ΘΕΑ ΠΕΡΙΓΡΑΦΗ Πρόκειται για κτίσμα το οποίο αναπτύσσεται ανάμεσα σε δύο στάθμες διαμορφωμένου εδάφους που έχουν μεταξύ τους υψομετρική διαφορά ενός ορόφου. Η κύρια λειτουργία του αναψυκτηρίου τοποθετείται στην κατώτερη στάθμη του εδάφους (±0.00), όπως απεικονίζεται στην κάτοψη. Στο επίπεδο αυτό βρίσκεται η είσοδος. Στην πάνω στάθμη του εδάφους (+3.15) υπάρχει ημιυπαίθριος χώρος που στεγάζεται με θολωτή κατασκευή από οπλισμένο σκυρόδεμα. Οι δύο στάθμες συνδέονται με μια υπαίθρια κτιστή σκάλα. Η τοποθεσία του κτίσματος χαρακτηρίζεται από έντονη κλίση του φυσικού εδάφους. Η κατασκευή εντάσσεται στην κλίση του εδάφους με τρόπο ώστε οι τρεις πλευρές του χώρου του ισογείου η βορεινή (ΒΓ), η ανατολική (ΓΔ) και η δυτική (ΑΒ) πλευρά, όπως φαίνονται στο σχέδιο της κάτοψης είναι εντός του υπερκείμενου εδάφους. Οι περιμετρικοί αυτοί τοίχοι προεκτείνονται εκτός του κτίσματος λειτουργώντας ως τοίχοι αντιστήριξης. Το κτίσμα περιλαμβάνει χώρο εισόδου, μικρό παρασκευαστήριο, χώρους υγιεινής και αποθήκη. Η νότια όψη του κτίσματος σκιάζεται με οριζόντιο στέγαστρο που αποτελείται από δοκάρια οπλισμένου σκυροδέματος στην προέκταση της πλάκας οροφής του ισογείου. Τα κενά προορίζονται να καλυφθούν με ελαφριά κατασκευή από ξύλινες περσίδες, οι οποίες δεν απεικονίζονται στο παρόν σχέδιο. ΤΕΛΟΣ 1ης ΑΠΟ 5 ΣΕΛΙΔΕΣ\n2 ΑΡΧΗ 2ης ΣΕΛΙΔΑΣ ΕΠΙ ΜΕΡΟΥΣ ΣΤΟΙΧΕΙΑ 1. Όλοι οι εξωτερικοί τοίχοι του κτηρίου έχουν πάχος 0,30μ. Όλοι οι εσωτερικοί τοίχοι έχουν πάχος 0,10μ. 2. Όλοι οι εξωτερικοί τοίχοι είναι κατασκευασμένοι από εμφανές σκυρόδεμα (δεν αποτυπώνεται σχεδιαστικά), εκτός από τον τοίχο στον οποίο ανήκει η είσοδος που είναι επιχρισμένος με σοβά. 3. Οι κάσες των κουφωμάτων των εξωτερικών υαλοστασίων είναι μεταλλικές, έχουν διατομή 0,05μ.x0,05μ. και είναι τοποθετημένες στο μέσον του συνολικού πάχους του τοίχου. Το ίδιο ισχύει και για τη θύρα της εισόδου. 4. Οι κάσες των θυρών των χώρων υγιεινής (W.C.) και της αποθήκης είναι ξύλινες και έχουν διατομή 0,05μ.x0,10μ. 5. Οι διαστάσεις των κουφωμάτων που δίνονται στο σχέδιο είναι από τοίχο σε τοίχο, δηλαδή περιλαμβάνουν και το πάχος των κασών. 6. Το πάχος όλων των φύλλων των θυρών και των υαλοστασίων είναι 0,05μ. 7. Οι στάθμες όλων των εσωτερικών χώρων και της αυλής βρίσκονται στο ±0,00μ. 8. Το τόξο του θόλου, που απεικονίζεται στην όψη/τομή Τ-Τ, έχει ακτίνα 4,15μ. και κέντρο στο μέσο του ανοίγματος που καλύπτει ο θόλος. ΔΙΕΥΚΡΙΝΙΣΕΙΣ 1. Η τοποθέτηση των σχεδίων και των τίτλων, καθώς και ο τύπος και το μέγεθος των γραμμάτων, είναι της επιλογής του υποψηφίου. 2. Όλες οι διαστάσεις είναι σε μέτρα (μ.) και όσες δεν αναγράφονται προκύπτουν από τις υπόλοιπες. 3. Το προοπτικό σκαρίφημα δίδεται για την καλύτερη κατανόηση της σύνθεσης και μόνον (δεν θα σχεδιαστεί). ΤΕΛΟΣ 2ης ΑΠΟ 5 ΣΕΛΙΔΕΣ\n3 ΑΡΧΗ 3ης ΣΕΛΙΔΑΣ ΖΗΤΟΥΝΤΑΙ Α. Να σχεδιαστούν με μαύρη σινική μελάνη, χρησιμοποιώντας τα κατάλληλα πάχη γραμμών, τα εξής: 1. Η κάτοψη και η όψη/τομή Τ-Τ σε κλίμακα 1:50, σύμφωνα με τις διαστάσεις σε μέτρα, όπως αυτές αναγράφονται στα σχέδια και αναφέρονται στην περιγραφή του θέματος. 2. Όλα τα επί μέρους στοιχεία και οι γραμμές που συμπληρώνουν τα προαναφερθέντα σχέδια, όπως κουφώματα και διακεκομμένες γραμμές προβολών. 3. Το σύμβολο του Βορρά, που είναι της επιλογής του υποψηφίου. 4. Η ένδειξη της ακριβούς θέσης της τομής στην κάτοψη (συμβολισμός τομής). 5. Η γραμμή τομής εδάφους, τόσο στην κάτοψη όσο και στην τομή, με διαγράμμιση 45 ο και με πάχος, διάσταση και πυκνότητα της επιλογής του υποψηφίου. 6. Ο τίτλος του θέματος ΜΙΚΡΟ ΑΝΑΨΥΚΤΗΡΙΟ ΜΕ ΘΕΑ και οι τίτλοι των δύο σχεδίων ΚΑΤΟΨΗ και ΟΨΗ/ΤΟΜΗ Τ-Τ με τα επιτρεπόμενα όργανα σχεδίασης ή με ελεύθερο χέρι. 7. Ο πάγκος των νιπτήρων (χωρίς τους νιπτήρες). Β. Να σχεδιαστούν με μαύρη σινική μελάνη ή με μολύβι, με ελεύθερο χέρι ή με τα επιτρεπόμενα όργανα σχεδίασης, κατ επιλογήν του υποψηφίου, τα εξής: 1. Οι υψομετρικές καμπύλες και ο συμβολισμός του χώματος, όπως φαίνονται ενδεικτικά στα σχέδια. 2. Το δέντρο στο σχέδιο της όψης/τομής Τ-Τ και οι θάμνοι στο σχέδιο της κάτοψης και της όψης/τομής Τ-Τ. 3. Δείγμα πλακόστρωσης στον εσωτερικό χώρο του αναψυκτηρίου, σε έκταση περίπου 2,00μ.x3,00μ. 4. Ο συμβολισμός του επιχρίσματος (σοβά) στην όψη/τομή Τ-Τ. Γ. Να μην σχεδιαστούν: 1. Τα είδη υγιεινής στο WC. 2. Οι ανθρώπινες φιγούρες. Δ. Να μη διαγραμμισθούν τα τεμνόμενα στοιχεία των τοίχων στο σχέδιο. ΤΕΛΟΣ 3ης ΑΠΟ 5 ΣΕΛΙΔΕΣ\n4 ΑΡΧΗ 4ης ΣΕΛΙΔΑΣ Ε. Να μην αναγραφούν: 1. Οι διαστάσεις και οι στάθμες στην κάτοψη και στην όψη/τομή Τ-Τ. 2. Τα γράμματα και οι λέξεις που αναφέρονται στους χαρακτηρισμούς των επί μέρους χώρων. ΚΡΙΤΗΡΙΑ ΑΞΙΟΛΟΓΗΣΗΣ 1. Η διάταξη στο χαρτί 10/100 α. Τοποθέτηση και συσχετισμός των σχεδίων 5/100 β. Ισορροπημένη σύνθεση στο χώρο σχεδίασης 5/ Η σωστή σχεδίαση του θέματος 40/100 α. Σωστή μεταφορά κλίμακας 25/100 β. Σωστή γεωμετρική απεικόνιση 15/ Η κατάλληλη επιλογή γραμμών 20/100 α. Πάχη γραμμών 12/100 β. Ποιότητα γραμμών 8/ Οι συμβολισμοί και τα γράμματα 25/100 α. Ένδειξη τομής 1/100 β. Γραμμή ανάβασης 1/100 γ. Σύμβολο βορρά 2/100 δ. Γράμματα κύριου τίτλου 3/100 ε. Γράμματα τίτλου κάτοψης 2/100 στ. Γράμματα τίτλου όψης/τομής Τ-Τ 2/100 ζ. Το δένδρο 4/100 η. Οι θάμνοι 3/100 θ. Η πλακόστρωση 5/100 ι. Ο συμβολισμός του επιχρίσματος (σοβά) 1/100 ια. Ο συμβολισμός των υψομετρικών καμπυλών 1/ Το συνολικό αποτέλεσμα 5/100 α. Πληρότητα συνόλου (ολοκλήρωση) 3/100 β. Ποιότητα συνόλου 2/100 ΤΕΛΟΣ 4ης ΑΠΟ 5 ΣΕΛΙΔΕΣ\n5 ΑΡΧΗ 5ης ΣΕΛΙΔΑΣ ΟΔΗΓΙΕΣ 1. Να διανεμηθούν στους υποψήφιους το φύλλο με τα σχέδια-υποδείγματα και οι πέντε (5) σελίδες του θέματος. 2. Ο υποψήφιος κατά την αποχώρησή του επιστρέφει στους επιτηρητές τα φωτοαντίγραφα, το φύλλο με τα σχέδια-υποδείγματα καθώς και όλα τα πρόχειρα χαρτιά. 3. Το θέμα δεν θα εκφωνηθεί και δεν θα γραφεί στον πίνακα. 4. Καθ όλη τη διάρκεια της εξέτασης τα φώτα της αίθουσας πρέπει να παραμένουν ανοικτά. 5. Ο υποψήφιος μπορεί να χρησιμοποιήσει πρόχειρο χαρτί σχεδίασης (ριζόχαρτο ή άλλο). 6. Η διάρκεια της εξέτασης είναι έξι (6) ώρες. 7. Μετά την παρέλευση του πρώτου 3ώρου δίνεται στους υποψήφιους η δυνατότητα 15λέπτου διαλείμματος χωρίς παράταση του προκαθορισμένου 6ώρου. 8. Απαγορεύεται το κάπνισμα στους εσωτερικούς χώρους. 9. Οι επιτηρητές υπογράφουν στην κάτω δεξιά γωνία του χώρου σχεδίασης. 10. Έναρξη του χρόνου εξέτασης: αμέσως μετά τη διανομή των φωτοτυπιών στους υποψήφιους. 11. Δυνατότητα αποχώρησης: 11:00 π.μ. 12. Ο χρόνος λήξης της εξέτασης να αναγραφεί στον πίνακα. ΚΑΛΗ ΕΠΙΤΥΧΙΑ ΤΕΛΟΣ ΜΗΝΥΜΑΤΟΣ ΤΕΛΟΣ 5ης ΑΠΟ 5 ΣΕΛΙΔΕΣ


Ιδού οι «επενδυτές»: Στην Μόρια οι γυναίκες κοιμούνται με πάνες για να μην τις βιάσουν - Έτσι θέλουν να «λύσουν» το πρόβλημα (ΒΙΝΤΕΟ) - EL\nΙδού οι «επενδυτές»: Στην Μόρια οι γυναίκες κοιμούνται με πάνες για να μην τις βιάσουν – Έτσι θέλουν να «λύσουν» το πρόβλημα (ΒΙΝΤΕΟ)\nΣτον καταυλισμό παράνομων μεταναστών στην Μόρια Λέσβου, η Oxfam καταγγέλλει ότι οι γυναίκες φορούν πάνες την νύχτα,\nπροκειμένου να μην χρειαστεί να αφήσουν τις σκηνές τους για να πάνε στην τουαλέτα, με κίνδυνο να βιαστούν.\nΠολύ καλά διαβάσατε! Αυτοί είναι οι επενδυτές που… ήρθαν στην Ελλάδα, με την πολιτική των ανοιχτών συνόρων, και η κυβέρνηση θέλει να εντάξει στην κοινωνία.\nΌπως αναφέρουν τα μέσα ενημέρωσης, η ΜΚΟ που εδρεύει στη Βρετανία κατέγραψε σε πρόσφατη έκθεσή της τις ολοένα και πιο επικίνδυνες συνθήκες στον καταυλισμό της Μόριας, που χρηματοδοτείται μάλιστα από τους Νεοταξίτες της ΕΕ.\nΌπως επισημαίνει ο Guardian, τον οποίο επικαλείται το Protothema.gr, η έκθεση της Oxfam με τίτλο «Vulnerable and Abandoned» (Ευάλωτοι και Εγκαταλελειμμένοι) αναφέρει, μεταξύ άλλων, πως ορισμένες από τις γυναίκες λένε ότι φοράνε πάνες τα βράδια προκειμένου να μη χρειαστεί να πάνε στην τουαλέτα μετά το σκοτάδι με κίνδυνο να βιαστούν.\n36χρονη από το Καμερούν αναφέρει: «Η Μόρια είναι επικίνδυνο μέρος για τις γυναίκες. Συμπλοκές ξεσπούν ανά πάσα στιγμή. Ακόμα κι αν πηγαίνες απλά στην τουαλέτα ή επιστρέφεις στη σκηνή σου, μπορεί ξαφνικά να φας μια πέτρα στο κεφάλι. Ζω στην περιφραγμένη ζώνη για τις γυναίκες που είναι μόνες, αλλά μετά τις 11:00 η πόρτα είναι ανοιχτή και ο καθένας μπορεί να μπει επειδή δεν υπάρχει φρουρός ασφαλείας το βράδυ. Η ασφάλεια είναι ένα μεγάλο πρόβλημα για εμάς», αναφέρει χαρακτηριστικά.\nΙδού λοιπόν η πολιτική των ανοιχτών συνόρων!\nΑυτοί θα λύσουν άραγε ακόμα και το δημογραφικό της χώρας όπως η αναφέρει η κα Καφαντάρη του ΣΥΡΙΖΑ;\nΜε αφορμή την κακή κατάσταση που επικρατεί στην Μόρια, ηδη πολλοί από εκεί μεταφέρονται σε ξενοδοχεία της ηπειρωτικής Ελλάδας, με ό,τι αυτό συνεπάγεται. Και φυσικά δεν πρόκειται μόνο για «οικογένειες προσφύγουν», όπως συνήθως προβάλλουν τα ΜΜΕ.\nΣου δίνουν το «πρόβλημα» σου δίνουν και την «λύση», η οποία οδηγεί στην «πολυπολιτισμική Ελλάδα» μιας… «Νέας Εποχής».\nPrevΠροηγούμενο ΆρθροΠανέμορφες εικόνες, από το Διάστημα (Βίντεο)\nΕπόμενο ΆρθροΑλεξανδρούπολη: Στους -11 η θερμοκρασία στον δήμο Σουφλίου. Κλειστά για δεύτερη μέρα τα σχολεία, στους τέσσερις από τους πέντε δήμους του ΈβρουNext


διεκδικώ Archives - LoveLetters\nTagged as: διεκδικώ\nΝα διεκδικείς, να μην παρακαλάς\n«Αγάπη κι έρωτας είναι μια διεκδίκηση, μια πάλη» μας λέει η κυρία Δημουλά. Και συμφωνούμε. Αλίμονο αν ο έρωτας ήταν βραβείο μετά από κάποιο στίβο που περνάς επιτυχώς, που το στολίζεις σε κάποιο ράφι και είναι για πάντα δικό σου. Δε σε αφήνει να ξεκουραστείς...\nΌλα εκείνα που ονειρεύομαι, τα αξίζω, τα θέλω και τα διεκδικώ\nΓράφει η Φλώρα Σπανού. «Έφυγες πάλι… Για άλλη μία φορά με άφησες μόνη, μες το σκοτάδι, να αναζητώ τη μυρωδιά του κορμιού σου επάνω στο δέρμα μου. Το ανεξίτηλο σημάδι σου στο λαιμό μου. Το απαλό σου χάδι που πριν λίγο ζέσταινε την καρδιά μου και την έκανε να ...\nΕγώ θα σε διεκδικώ μέχρι να ζήσουμε το όνειρο\nΓράφει η Αγάπη Μποστανίτη. Πώς να μην κλαιγόμαστε και να γκρινιάζουμε στις μέρες μας αν δεν δεχόμαστε να βγούμε στο κυνήγι για τον έρωτα; Αν δεν δεχόμαστε να διεκδικήσουμε τους ανθρώπους που μας αρέσουν, που αν μη τι άλλο πιστεύουμε ότι τους θέλουμε στη ζωή μ...


Θανάσης Κατσάνης 21 Ιουλίου 2018\nΆμεσες ενέργειες από τη ΔΕΗ για γρήγορη αποκατάσταση των βλαβών ζήτησε ο Περιφερειάρχης Θεσσαλίας Κώστας Αγοραστός προκειμένου να μην τίθενται σε κίνδυνο οι καλλιέργειες των αγροτών. Αναλυτικότερα σε δήλωσή του ο Περιφερειάρχης Θεσσαλίας τόνισε τα εξής:\n«Οι προσπάθειες όλων γίνονται για την παραγωγική ανασυγκρότηση και την αύξηση της παραγωγής. Ως Περιφέρεια Θεσσαλίας έχουμε κάνει μεγάλες προσπάθειες για τα αρδευτικά νερά, για την κατασκευή αγροτικών δρόμων, για την εξασφάλιση του αγροτικού εισοδήματος μέσω προγραμμάτων που εκπονούμε για τους νέους αγρότες, για τη μεταποίηση κπλ. Χρειάζεται, όμως, συνεργασία και συνέργεια όλων των φορέων που εμπλέκονται μέσα σε αυτή τη διαδικασία.\nΑυτή τη στιγμή οι αγρότες κρούουν τον κώδωνα του κινδύνου και εκφράζουν κραυγή αγωνίας για τις καθυστερήσεις που έχει η ΔΕΗ στη διαδικασία της αποκατάστασης των ζημιών.\nΓι’ αυτό απευθύνω έκκληση συνεργασίας για τη γρήγορη αποκατάσταση των ζημιών από τη ΔΕΗ, προκειμένου να μηχαθείοκόπος και η παραγωγή των αγροτών. Καθώς αυτή τη στιγμή αν χάσει ένας θα χάσουν όλοι και αυτό πρέπει να το καταλάβουν».\nTags: larisa nea LARISAS tirnavitika nea Αγοραστός ΑΓΡΟΤΕΣ αγροτικα Αγροτικά νέα ΔΕΗ ΕΙΔΗΣΕΙΣ ΑΓΡΟΤΙΚΑ ΕΙΔΗΣΕΙΣ ΠΕΡΙΦΕΡΕΙΑ ΘΕΣΣΑΛΙΑΣ καλλιέργειες Περιφέρεια Θεσσαλίας Τυρναβίτικα-Νέα\nPrevious: Συνάντηση Αποστόλου με την Εθνική Διεπαγγελματική Οργάνωση Ελαιολάδου\nNext: Έκδοση τροποποίησης της 2ης πρόσκλησης για την υποβολή αιτήσεων (ΚΟΜΦΟΥΖΙΟ)


Τι να προσέξετε φεύγοντας από το σπίτι και όταν είστε διακοπές - athinapoli.gr\nHome / Unlabelled / Τι να προσέξετε φεύγοντας από το σπίτι και όταν είστε διακοπές\nΤι να προσέξετε φεύγοντας από το σπίτι και όταν είστε διακοπές\nΟδηγίες προς εκδρομείς του καλοκαιριού δίνει η Αστυνομία για τη λήψη προληπτικών μέτρων κατά τη διάρκεια της απουσίας τους από το σπίτι τους αλλά και κατά τη διάρκεια των διακοπών τους.\n*Πριν φύγετε για διακοπές βεβαιωθείτε ότι οι πόρτες και τα παράθυρα του σπιτιού σας είναι καλά ασφαλισμένα.\n*Ενημερώστε για την απουσία σας µόνο συγγενικά και φιλικά σας πρόσωπα ή τους γείτονές που εμπιστεύεστε, για να επιβλέπουν την οικία σας και αν υπάρχουν ιδιαίτερα σοβαροί λόγοι και το Αστυνομικό Τμήμα της περιοχής σας.\n*Μην αφήνετε σηµειώµατα για το πότε πρόκειται να επιστρέψετε ή για το πόσο καιρό θα απουσιάζετε.\n*Μην αφήνετε μηνύματα έξω από την πόρτα ή γραμματοκιβώτια υπερπλήρη από έντυπα και περιοδικά στο κεφαλόσκαλο. Είναι "κράχτες" της απουσίας σας. Αποφύγετε επίσης να αφήνετε σκάλες, έπιπλα ή άλλα ογκώδη πράγματα στον κήπο σας, που θα βοηθήσουν τον επίδοξο δράστη στην αναρρίχησή του.\n*Το σπίτι ή το διαµέρισµα σας να µην δείχνει "εντελώς κλειστό", υποδηλώνοντας έτσι την απουσία σας.\n*Τοποθετήστε, εάν είναι δυνατόν, χρονοδιακόπτη αυτόµατου φωτισµού.\n*Ενεργοποιείστε, αν υπάρχει, το σύστημα συναγερμού.\n*Μην αφήνετε μεγάλα χρηματικά ποσά ή αντικείμενα αξίας στο σπίτι σας.\n*Σε περίπτωση που ενημερωθείτε από γείτονες, φιλικά ή συγγενικά σας πρόσωπα ότι παρατηρούν κάτι ύποπτο στην οικία σας µη διστάσετε να ειδοποιήστε το "100" ή το Αστυνοµικό Τµήµα της περιοχής σας.\n*Σε περίπτωση κλοπής ειδοποιήστε το "100" ή το Τµήµα Ασφαλείας της περιοχής σας.\n*Μην αφήνετε ποτέ εκτεθειμένα τσάντα, πορτοφόλι, χρήματα, πιστωτικές κάρτες, γυαλιά ηλίου, κλειδιά μηχανής ή αυτοκινήτου, όπου κι αν βρίσκεστε.\n*Μην αφήνετε ποτέ ασυνόδευτες τις αποσκευές σας, παρά μόνον όταν μπορείτε να τις ασφαλίσετε σε κάποιο χώρο υποδοχής.\n*Σε περίπτωση μετακινήσεών σας με τα Μέσα Μαζικής Μεταφοράς, μην έχετε μαζί σας μεγάλα χρηματικά ποσά.\n*Να πραγματοποιείτε τις συναλλαγές σου στα Μηχανήματα Ανάληψης Χρημάτων (ΑΤΜ), με μεγάλη προσοχή και διακριτικότητα.\n*Στην περίπτωση που χρησιμοποιείτε δικό σας μεταφορικό μέσο (αυτοκίνητο ή μηχανή), μην αφήνετε πολύτιμα αντικείμενα σ’ αυτό ή τοποθετήστε αυτά σε μη ορατό σημείο.\n*Μην αφήνετε ποτέ τα κλειδιά της μηχανής ή του αυτοκινήτου σας επάνω σ’ αυτά, ακόμη και εάν πρόκειται να λείψετε για ελάχιστο χρόνο.\n*Να φροντίζετε πάντοτε να παρκάρετε σε οδούς, εάν είναι δυνατόν καλά φωτιζόμενες τις νυκτερινές ώρες και ποτέ σε ερημικά μέρη. Σε κάθε περίπτωση, μην ξεχνάτε να ενεργοποιείτε το σύστημα συναγερμού, εφόσον διαθέτετε.\n*Να ασφαλίζετε κατά την έξοδό σας, το δωμάτιο του ξενοδοχείου ή το ενοικιαζόμενο δωμάτιο – διαμέρισμα όπου διαμένετε, ακόμη και εάν λείψετε για ελάχιστο χρόνο.\n*Να εξασφαλίζετε την τοποθέτηση σε ασφαλές μέρος, στο χώρο της διαμονής σας, των χρημάτων ή των αντικειμένων αξίας που δεν θα χρειαστείτε στην έξοδό σας.\nΤι να προσέξετε φεύγοντας από το σπίτι και όταν είστε διακοπές Reviewed by athinapoli gr on 8:30 μ.μ. Rating: 5


Έφυγα προς την Πανεπιστημίου. Τα γυαλιά μου ήθελαν σφίξιμο και είχα προγραμματίσει να συνδυάσω αυτή τη βόλτα με μια επίσκεψη στον οπτικό στη Λεωφόρο Αλεξάνδρας.\nΑνέβηκα ως εκεί με το λεωφορείο κοιτώντας τα πράγματα «που αλλάζουν εδώ γύρω με ορμή».\nΒγαίνοντας από τον οπτικό κοίταξα το ρολόι μου∙ 1.36΄. Ετοιμάστηκα να πετάξω το εισιτήριο. «Θα χρειαστώ σίγουρα άλλο. Σε 16 λεπτά δεν προλαβαίνω να πάω Εθνική Άμυνα και να πάρω και το λεωφορείο του Παπάγου…».\n«Μην προεξοφλείς τίποτε», αντέδρασε ο γνωστός αόρατος μηχανισμός που εκμεταλλεύεται τέτοιες βεβαιότητες για να δηλώσει την παρουσία του. Κι αντί για το μετρό έτρεξα να μπω στο λεωφορείο που άνοιγε ξαφνικά τις πόρτες του στα πέντε μέτρα μπροστά μου.\nΑφαιρέθηκα γύρω∙ το λεωφορείο το έχει αυτό το πλεονέκτημα, βλέπεις έξω τη ζωή… Στο μετρό, από την άλλη, είσαι ενώπιος ενωπίω με ορισμένους ανθρώπους. Τα φανάρια με επανέφεραν στην πραγματικότητα και στο «στοίχημα» του εισιτηρίου. «Ναι, με τόσα φανάρια δεν γίνεται να είμαι σε δέκα λεπτά στην Εθνική Άμυνα και να προλάβω και το 408…».\nΟ δρόμος ήταν ανοιχτός. Κάναμε γρήγορα, παρόλα αυτά, όταν φτάσαμε, ήταν ήδη 1.48΄… Το πήρα απόφαση∙ κατεβαίνοντας θα το πετούσα. Ο «αόρατος μηχανισμός» είχε διαψευστεί.\nΜε την άκρη του ματιού μου είδα στην αφετηρία το 408 να περιμένει.\n«Σε δυο λεπτά λήγει» είπα στον οδηγό, «ισχύει;».\nΗ χαρά δεν ήταν για το εισιτήριο, βέβαια, αλλά για το μήνυμα…\nΠόσες φορές είχα προεξοφλήσει το αδύνατο μιας έκβασης ως τώρα… Κι η ζωή έβρισκε σήμερα μια ευκαιρία να μου το πει, πολύ προσωπικά και εμπιστευτικά…\n«Έτσι, τρως την ώρα σου με τα μικρά κι ασήμαντα;», θα πεις.\nΜικρά, αλλά όχι ασήμαντα. Πάντα υπάρχει μια αναλογία που δίνει την ευκαιρία στα μικρά να μας μιλάνε για τα μεγάλα. Στα μικρά άλλωστε είμαστε πιο χαλαροί και μπορούμε να ακούσουμε και να καταλάβουμε, αν προσέξουμε…


8 Συμβουλές για τις μέρες που φιλοξενείς κόσμο στο σπίτι σου! | exypnes-idees.gr\nΑρχική Συμβουλές 8 Συμβουλές για τις μέρες που φιλοξενείς κόσμο στο σπίτι σου!\n8 Συμβουλές για τις μέρες που φιλοξενείς κόσμο στο σπίτι σου!\nΌταν έχεις κόσμο στο σπίτι, και πόσο μάλλον όταν μένουν για κάποια βράδια εκεί, θέλεις να σε θυμούνται για την φιλοξενία και την ευγένεια σου. Θα σου δείξω οκτώ απλά tips για να έχουν την ιδανικότερη ανάμνηση από εσένα και το σπιτικό σου.\nΟι συμβουλές που θα σου δώσω, είναι γρήγορες, εύκολες και άκρως αποτελεσματικές αφού με αυτές ο καλεσμένος θα νιώσει ευπρόσδεκτος και άνετος μέσα στον ίδιο χώρο με εσένα. Πάμε να δούμε πως θα κάνεις τον άλλον να νιώσει σαν το σπίτι του.\n8 Tips που θα σε βοηθήσουν όταν έχεις κόσμο στο σπίτι!\n1) Καφές και τσάι σε πρώτο πλάνο\nΌταν έχεις κόσμο στο σπίτι, θέλεις να αισθάνονται ότι βρίσκονται σε ένα οικείο περιβάλλον, ειδικά όταν ανοίγουν τα μάτια τους το πρωί. Άν λείπεις, πληροφόρησε τον καλεσμένο σου πως ότι χρειάζεται για να πιει ή να φάει, είναι στην κουζίνα. Αλλιώς ετοιμάστε μαζί το πρωινό σας και άφησε να διαλέξει μόνος του ότι του αρέσει.\n2) Περιποιημένος και άνετος χώρος\nΈνας περιποιημένος χώρος που δεν είναι παραφορτωμένος σε προδιαθέτει για άνετη και ευχάριστη διαμονή. Απλά κράτησε το δωμάτιο σχετικά άνετο για να μπορεί ο καλεσμένος σου να μετακινείται με άνεση στο χώρο. Δες ακόμα Πως να στρώσεις το κρεβάτι σου όπως στα ξενοδοχεία!\n3) Πετσέτα στο μπάνιο\nΟι πετσέτες στο μπάνιο, πρέπει πάντοτε να είναι καθαρές και στη θέση τους ακόμα και αν ο καλεσμένος σου έχει τις δικές του, όπως είθισται.\n4) Μαγειρέψτε μαζί\nΤο μαγείρεμα είναι μια διασκεδαστική ενασχόληση και σίγουρα θα περάσετε πολύ όμορφα μαζί. Αναμείξτε ιδέες και φτιάξτε κάτι δικό σας.\n5) Εύκολη πρόσβαση σε ότι χρειάζεται\nΕνημέρωσε τον καλεσμένο σου για το που θα βρει τα ποτήρια, τα μαχαιροπήρουνα, τις χαρτοπετσέτες και άλλα τέτοια στοιχεία που θα μεταχειρίζεται καθημερινά.\n6) Συμμάζεψε όλα τα είδη του μπάνιου\nΜάζεψε όλα τα απαραίτητα είδη του μπάνιου, όπως κρεμοσάπουνο, σαμπουάν, αφρόλουτρο σε μια ευδιάκριτη θέση έτσι ώστε να μη δυσκολευτεί ο καλεσμένος σου να τα χρησιμοποιήσει.\n7) Δώσε του/της χώρο\nΌλοι οι άνθρωποι θέλουν το χώρο τους για να αισθάνονται άνετα. Αν θέλει να διαβάσει ένα βιβλίο ή να “σερφάρει” στο ίντερνετ, μην τον πιέζεις να βγείτε έξω. Άφησε τον καλεσμένο σου να νιώθει όμορφα μέσα στο σπίτι σου.\n8) Να είσαι ο εαυτός σου\nΜην προσπαθείς υπερβολικά να εντυπωσιάσεις τον καλεσμένο σου, γιατί θα καταφέρεις το αντίθετο. Κάνε ότι κάνεις καθημερινά απλά αφιέρωσε λίγο χρόνο και στον άλλο για να του δείξεις πως χαίρεσαι που είναι εκεί.\nΜπορείς να δεις επίσης 9 Τρόποι για να ξυρίζει το σπίτι σου υπέροχα!\nΌταν φιλοξενείς κόσμο στο σπίτι, όλα θέλεις να είναι ιδανικά, αλλά αυτό που πρέπει να γνωρίζεις είναι πως το να είσαι ο εαυτός σου είναι ότι χρειάζεται και ο άλλος. Δώσε προσοχή σε μερικά tips και σίγουρα θα αφήσεις την καλύτερη δυνατή εντύπωση.\n5 Απλοί τρόποι να ηχομονώσεις τα δωμάτια σου!\n17 Εντυπωσιακά καπέλα φωτιστικών για να φτιάξεις μόνος σου!\nAnda B. - 16/11/2017 0\nΌλοι θέλουμε το φωτιστικό μας να είναι μοντέρνο και ξεχωριστό ειδικά σε έναν χώρο όπως το σαλόνι ή το υπνοδωμάτιο. Τα καπέλα φωτιστικών προσφέρουν...\nΠως να φτιάξεις ένα πορτατίφ για το κομοδίνο σου!\n11 Ιδέες για να φτιάξεις υπέροχα κάδρα από ταινία!\nΠως να τοποθετήσεις τα λαμπάκια στο Χριστουγεννιάτικο δέντρο!\n6 Συμβουλές για υγιή φυτά!\nΌμορφες ιδέες για σκανδιναβική διακόσμηση σαλονιού!